cyanic-selkie/wikianc huggingface dataset:
ബ്രാൻകിസ മിഹായലോവിച്ച്
ബ്രാൻകിസ മിഹായലോവിച്ച്, (സെർബിയൻ ക്രില്ലിക്: Бранкица Михајловић (Brankica Mihajlović) ( ജനനം 13 ഏപ്രിൽ 1991) സെർബിയക്കാരിയായ ഒരു വോളീബോൾ കളിക്കാരിയാണ്. 2020 ടോക്യോ ഒളിമ്പിക്സിൽ വെങ്കലമെഡൽ നേടിയ ടീമംഗമാണ്. സെർബിയൻ ദേശീയ ടീമിനു വേണ്ടി കളിച്ച് 2016 ലെ ഒളിമ്പിക്സിൽ വെള്ളിമെഡലും  നേടിയിട്ടുണ്ട് . ടർക്കിഷ് ക്ലബ്ബായ ഫെനെർബാക്കിനു വേണ്ടിയും കളിക്കുന്നയാളാണ് ബ്രാങ്കിസ.  ഉയരം  1.90 m ആണ്.
ജീവിതരേഖ
ബോസ്നിയ ആൻഡ് ഹെർസെഗൊവീനയിലെ ഗോർണി റാകിച്ച് ബ്രകോ ജില്ലയിലാണ് 1991 ഏപ്രിൽ 13 ന്ബ്രാൻകിസ ജനിച്ചത്. നന്നേ ചെറുപ്പം മുതലേ തന്നെ അവൾ വോളീബോൾ കളിച്ചിരുന്നു. 2006-2009 കാലഘട്ടത്തിൽ യൂണിറ്റി എന്ന ക്ലബ്ബിനൂ വേണ്ടി കളിച്ച ബ്രാങ്കിസ 3 തവണ ബോസ്നിയൻ ചാമ്പ്യനായി. ആദ്യം ബോസ്നിയക്കു വേണ്ടി കളിച്ച ബ്രാൻകിസ 2012 മുതൽ സെർബിയൻ ദേശീയ ടീമിനു വേണ്ടി കളിക്കുന്നു.
കായികരംഗത്ത്
2009 മുതൽ സ്വിസ്, സൗത്ത് കൊറിയൻ, ഫ്രഞ്ച്, ബ്രസീൽ, ജപ്പാൻ, ടർക്കി, ചൈന എന്നിവിടങ്ങളിലെ ക്ലബ്ബുകളിൽ കളിച്ചു വരുന്നു. ഫ്രാൻസ് ബ്രസീൽ സ്വിസ്സ് എന്നിവിടങ്ങളിൽ ചാമ്പ്യനും ലോക ക്ലബ് ചാമ്പ്യൻ ഷിപ്പിൽ വെള്ളി ജേതാവും സി.ഇ.വി. ചാമ്പ്യൻസ് ലീഗിൽ വെങ്കലമെഡൽ ജേതാവുമായി. സെർബിയൻ ദേശീയ ടീമിൽ കളിക്കുന്ന വേളയിൽ 2012 ലാണ് ബ്രാൻകിസക്കു ഒരു വലിയ വിജയം ലഭിച്ചത്.
2015ലെ ലോക കപ്പിലാണ് പിന്നീട് അല്പം ഭേദപ്പെട്ട പ്രകടനം നടത്തി സെർബിയൻ ടീം വെള്ളി നേടിയത്. 2016 ലെ ഒളിമ്പിക്സിലും അവർ വെള്ളി മെഡൽ നേടി. ഒരു വർഷത്തിനു ശേഷം യൂറോപ്യൻ ചാമ്പ്യൻഷിപ്പിൽ സ്വർണ്ണം നേടാൻ സെർബിയക്കായി. അടുത്ത വർഷം ലോക ചാമ്പ്യൻഷിപ്പിലും അവർ സ്വർണ്ണം കരസ്ഥമാക്കിയിരുന്നു. ഈ മൂന്ന് കളികളിലും ബ്രാൻകിസയെ മികച്ച കളിക്കാരിയായി തിരഞ്ഞെടുത്തിരുന്നു
ക്ലബ്ബുകൾ
2006-2009 - യൂണിറ്റി (ബോസ്നിയ-ഹെർസൊഗൊവിന) 2009-2011 - വോലെറോ (സൂറിക്ക്, സ്വിസ്സ്); 2011-2012 - ഹ്യുണ്ടായി ഹിൽസ്റ്റേറ്റ് (സുവോൺ); 2012-2013 - റേസിങ്ങ് ക്ലബ് ഒഫ് കാൻസ്(ഫ്രാൻസ്); 2013-2014 - യൂണി ലിവർ (ബ്രസീൽ): 2014 - വൊലേറോ(സൂറിക്ക്); 2014-2015 - ഹിസാമിറ്റ്സു സ്പ്രിങ്ങ് (ജപ്പാൻ); 2015-2016 - ഫെനർബാച്ച്(ടർക്കി); 2016-2017 - ടിയാൻജിൻ ബൊഹായ് ബാങ്ക് (ചൈന); 2017—2019 - ജെ.ടി. മാർവെലസ് (ജപ്പാൻ); 2019-2021 ഫെനെർബാച്ച്(ടർക്കി). 2021 മുതൽ വെറൊ വോളീ മോൺസ (ഇറ്റലി)
റഫറൻസുകൾ
വർഗ്ഗം:വോളിബോൾ കളിക്കാർ
മഞ്ഞുമല ശകലങ്ങൾ
15 മീറ്ററിലധികം നീളമുള്ള ശുദ്ധജല ഹിമത്തിന്റെ ഒരു കഷണമാണ് മഞ്ഞുമല ശകലങ്ങൾ, അത് ഒരു ഹിമാനിയിൽ നിന്നോ ഐസ് ഷെൽഫിലോ നിന്നോ തകർന്ന് തുറന്ന (ഉപ്പ്) വെള്ളത്തിൽ സ്വതന്ത്രമായി പൊങ്ങിക്കിടക്കുന്നു. ഇങ്ങനെ പൊങ്ങിക്കിടക്കുന്ന ഹിമപാതത്തിൽ നിന്ന് ഉരുത്തിരിഞ്ഞ ഐസിന്റെ ചെറിയ കഷ്ണങ്ങളെ "ഗ്രോളേഴ്സ്" അല്ലെങ്കിൽ "ബെർജി ബിറ്റുകൾ" എന്ന് വിളിക്കുന്നു. 1912-ൽ ടൈറ്റാനിക് കപ്പൽ ഇത്തരം മഞ്ഞുമല കഷ്ണത്തിൽ തട്ടി തകർന്നത് 1914-ൽ ഇന്റർനാഷണൽ ഐസ് പട്രോളിൻ്റെ രൂപീകരണത്തിന് കാരണമായി. ഒരു മഞ്ഞുമലയുടെ ഭൂരിഭാഗവും ഉപരിതലത്തിന് താഴെയാണ്, ഇത് കാണാത്ത ഒരു വലിയ പ്രശ്നത്തിന്റെ ഒരു ചെറിയ ഭാഗം ചിത്രീകരിക്കാൻ " മഞ്ഞുമലയുടെ അഗ്രം " എന്ന പ്രയോഗത്തിലേക്ക് നയിച്ചു. മഞ്ഞുമലകളുടെ കഷ്ണങ്ങൾ ഗുരുതരമായ സമുദ്ര അപകടമായി കണക്കാക്കപ്പെടുന്നു.
മഞ്ഞുമലകൾക്ക് വലിപ്പത്തിലും ആകൃതിയിലും കാര്യമായ വ്യത്യാസമുണ്ട്. ഗ്രീൻലാൻഡിലെ ഹിമാനികളിൽ നിന്ന് ഉത്ഭവിക്കുന്ന മഞ്ഞുമലകൾ പലപ്പോഴും ക്രമരഹിതമായ ആകൃതിയിലാണ് ഉണ്ടാകുന്നത്, അന്റാർട്ടിക് ഐസ് ഷെൽഫുകൾ പലപ്പോഴും വലിയ പട്ടിക (ടേബിൾ ടോപ്പ്) മഞ്ഞുമലകൾ ഉത്പാദിപ്പിക്കുന്നു. B-15 എന്ന് പേരിട്ടിരിക്കുന്ന സമീപകാല ചരിത്രത്തിലെ ഏറ്റവും വലിയ മഞ്ഞുമല, ഏകദേശം 300 by അളവാണ് 2000-ലാണ് ഇത് കണ്ടെത്തിയത് 335 by വലിപ്പമുള്ള അന്റാർട്ടിക്ക് ടാബ്ലർ മഞ്ഞുമലയാണ് റെക്കോർഡിലെ ഏറ്റവും വലിയ മഞ്ഞുമല. 150 mi 1956 നവംബർ 12-ന് USS ഗ്ലേസിയർ വഴി തെക്കൻ പസഫിക് സമുദ്രത്തിലെ സ്കോട്ട് ദ്വീപിന്റെ പടിഞ്ഞാറ്. ഈ മഞ്ഞുമല ബെൽജിയത്തേക്കാൾ വലുതായിരുന്നു.
സുദേഷണ
250px|ലഘുചിത്രം|വലത്ത്‌|സുദേക്ഷണയും സൈരന്ധ്രിയും വിരാട രാജധാനിയിൽ
മഹാഭാരതത്തിലെ ഒരു സ്ത്രീകഥാപാത്രമാണ്‌ സുദേഷണ. മത്സ്യരാജാവിന്റെ (വിരാടം) പത്നിയും മഹാറാണിയുമാണ് സുദേക്ഷണ. സുദേഷണയുടെ ഇളയ സഹോദരനായിരുന്നു കീചകൻ. അജ്ഞാതവാസക്കാലത്ത് വിരാടരാജ്യത്ത് പാണ്ഡവരും ദ്രൗപദിയും വേഷംമാറിക്കഴിഞ്ഞിരുന്നു. പാണ്ഡവപത്നിയായ ദ്രൗപദി സൈരന്ധ്രി എന്നപേരിലാണ് അജ്ഞാതവാസത്തിൽ വിരാടരാജധാനിയിൽ കഴിഞ്ഞത്. സൈരന്ധ്രിയോട് കീചകന് താല്പര്യം തോന്നുകയും. ഇതിനു രാജ്ഞി സുദേക്ഷണ മൗനാനുവാദം നൽകുകയും ചെയ്തു. ദ്രൗപദി ഭീമനോട് സങ്കടം പറയുകയും ഇതറിഞ്ഞ ഭീമസേനൻ‌ കീചകനെ കൊല്ലുകയും ചെയ്തു. അജ്ഞാതവാസം നടത്തിയിരുന്ന പാണ്ഡവരെ കണ്ടുപിടിക്കാൻ കീചകന്റെ വധം കൌരവർക്ക് സഹായകമാകുകയും ചെയ്തു. ചത്തതു കീചകനെങ്കിൽ കൊന്നതു ഭീമൻ തന്നെ എന്ന പഴമൊഴി പ്രസിദ്ധമാണ്‌.
സുദേക്ഷണയ്ക്ക് വിരാടനിൽ രണ്ടു പുത്രന്മാരും (ഉത്തരൻ, ശ്വേതൻ) ഒരു പുത്രിയും (ഉത്തര) ഉണ്ടായിരുന്നു. ഉത്തരയെ അർജ്ജുന പുത്രൻ അഭിമന്യു വിവാഹം ചെയ്തു.
1898
ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ തൊണ്ണൂറ്റിഎട്ടാം വർഷമായിരുന്നു 1898.
സംഭവങ്ങൾ
ജൂൺ 9 - ബ്രിട്ടീഷ് ഗവണ്മെന്റ് ചൈനയിൽ നിന്നും 99 വർഷത്തേക്ക് ഹോങ് കോങ് പാട്ടത്തിനെടുത്തു.
ഡിസംബർ 10 - സ്പെയിൻ-അമേരിക്കൻ യുദ്ധം അവസാനിപ്പിച്ച് കൊണ്ട് 1898 പാരിസ് ഉടമ്പടി ഒപ്പ് വെച്ചു.
ജനനങ്ങൾ
നവംബർ 26 - നോബെൽ പുരസ്കര ജേതാവായ ജർമൻ ശാസ്ത്രജ്ഞൻ കാൾ സീഗ്ലെർ
അവലംബം
വർഗ്ഗം:1898
ഗ്രമാത്തിക്കാ ലിംഗ്വേ വുൾഗാരിസ് മലബാറിച്ചേ
1700 മുതൽ 1712 വരെ കേരള കത്തോലിക്കരുടെ മെത്രാനായിരുന്ന ഇറ്റലിക്കാരനായ ഡോ. ആഞ്ചലോ ഫ്രാൻസിസ് (1650 - 1712) രചിച്ച വ്യാകരണ ഗ്രന്ഥമാണ് ഗ്രമാത്തിക്കാ ലിംഗ്വേ വുൾഗാരിസ് മലബാറിച്ചേ. പോർച്ചുഗീസ് ഭാഷയിലെഴുതിയ ഭാഷാവ്യാകരണമാണിത്. ആ സമയത്ത് അദ്ദേഹം വരാപ്പുഴ രൂപതയുടെ മെത്രാനായിരുന്നു. വാമൊഴിയുടെ വ്യാകരണ നിയമങ്ങളാണിതിലുള്ളത്. പോർച്ചുഗീസ് ഭാഷയിലുള്ള ഈ കൃതിയിൽ 34 പേജ് വ്യാകരണ പാഠമുണ്ട്. മലയാളത്തിലുണ്ടായ ഒന്നാമത്തെ വ്യാകരണ ഗ്രന്ഥമാണിതെന്ന് ഡോ.പി.ജെ. തോമസ് അഭിപ്രായപ്പെടുന്നു.
വത്തിക്കാൻ ലൈബ്രറിയിൽ
വത്തിക്കാൻ ലൈബ്രറിയിലെ കർദ്ദിനാൾ ബോർജിയാ ഗ്രന്ഥശേഖരത്തിൽ ഈ ഹസ്തലിഖിത രേഖ സൂക്ഷിച്ചിരിക്കുന്നു ( നമ്പർ BOR/IND/2). ഫുൾസ്ക്യാപ് സൈസ് കടലാസിൽ മഷിയിലാണ് എഴുതിയിരിക്കുന്നത്. വ്യാകരണ പാഠം 34 പേജുണ്ട്, മലബാറിലെ സംഭാഷണഭാഷയാണ് ഈ വ്യാകരണരചനയ്ക്കാധാരം, 34 പേജു കൾ കഴിഞ്ഞുള്ള 215 പേജുകൾ മലയാളം - പോർച്ചുഗീസ് ശബ്ദകോശമാണ്. ലത്തീൻ വിവർത്തനവുമുണ്ട്. ആദ്യത്തെ മലയാളനിഘണ്ടുവായി ഈ രണ്ടാംഭാഗം പരിഗണിക്കപ്പെടുന്നു. 1733- ൽ പകർത്തിയെഴുതിയതാണ് വത്തിക്കാൻ ലൈബ്രറിയിൽ സൂക്ഷിക്കുന്ന കോപ്പി.
വിഭക്തികൾ (Declensions) എന്ന വിഭാഗത്തോടെയാണു തുടക്കം.. അക്ഷരമാലയോടെ വ്യാകരണപാഠങ്ങൾ തുടങ്ങുന്ന മലയാളഭാഷാ രീതിയല്ല ഇവിടെ സ്വീകരിച്ചിരിക്കുന്നത്. കിട്ടാവുന്നിടത്തോളം പദങ്ങൾ സ്വരൂപിച്ച് പോർച്ചുഗീസ് - ലത്തീൻ ഭാഷകളിൽ അർത്ഥം പറഞ്ഞിരിക്കുന്നു.
അവലംബം
വർഗ്ഗം:മലയാള വ്യാകരണ ഗ്രന്ഥങ്ങൾ വർഗ്ഗം:ഹസ്തലിഖിത രേഖകൾ
വിരയിളക്കിച്ചെടി
ലോഗാനിയേസി കുടുംബത്തിലെ ഒരു കുറ്റിച്ചെടിയാണ് വിരയിളക്കിച്ചെടി,. വെസ്റ്റ് ഇന്ത്യൻ പിങ്ക് റൂട്ട്, വേംബുഷ്, വേംഗ്രാസ് എന്നെല്ലാം അറിയപ്പെടുന്നു. മെക്സിക്കോ, മധ്യ അമേരിക്ക, കരീബിയൻ, ഫ്ലോറിഡ, വടക്കൻ തെക്കേ അമേരിക്ക എന്നിവിടങ്ങൾ കൂടാതെ ബൊളീവിയ, ബ്രസീൽ എന്നിവിടങ്ങളിലും ഇത് തദ്ദേശീയമാണ്, കൂടാതെ പടിഞ്ഞാറൻ, പടിഞ്ഞാറൻ-മധ്യ ആഫ്രിക്ക, ഇന്ത്യ, ശ്രീലങ്ക, ഇന്തോനേഷ്യ, തായ്‌ലൻഡ്, പെനിൻസുലാർ മലേഷ്യ, ഹൈനാൻ, ബിസ്മാർക്ക് ദ്വീപസമൂഹം എന്നിവയുൾപ്പെടെ മറ്റ് ഉഷ്ണമേഖലാ പ്രദേശങ്ങളിലേക്ക് ഇത് വ്യാപിച്ചിട്ടുണ്ട്. വളരെ വിഷാംശമുള്ള ഇത് കുടൽ വിരകൾക്കെതിരെ വെർമിഫ്യൂജായി ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:ബ്രസീലിലെ സസ്യങ്ങൾ വർഗ്ഗം:കരീബിയനിലെ സസ്യജാലം വർഗ്ഗം:മദ്ധ്യ അമേരിക്കയിലെ സസ്യജാലം വർഗ്ഗം:മെക്സിക്കോയിലെ സസ്യജാലം
എ പ്രോഗ്രസീവ് ഗ്രാമർ ഓഫ് ദി മലയാളം ലാംഗ്വേജ് ഫോർ യൂറോപ്യൻസ്
ഫ്രോഹൻ മെയർ ഇംഗ്ലീഷിലെഴുതി 1889 ൽ പ്രസിദ്ധീകരിച്ച മലയാള വ്യകരണ ഗ്രന്ഥമാണ് എ പ്രോഗ്രസീവ് ഗ്രാമർ ഓഫ് ദി മലയാളം ലാംഗ്വേജ് ഫോർ യൂറോപ്യൻസ് (A Progressive Grammar of the Malayalam Language for Europeans). ഇരുപത്തൊന്നു പാഠങ്ങളിലായി അക്ഷര സംഖ്യ 18 സ്വരങ്ങളും 36 വ്യഞ്ജനങ്ങളും ചേർന്ന് 54 എണ്ണമുണ്ട്. വട്ടെഴുത്ത്, കോലെഴുത്ത്, ആര്യഎഴുത്ത് മുതലായ ലിപി ഭേദങ്ങയലെക്കുറിച്ച് ഈ ഗ്രന്ഥത്തിൽ പരാമർശമുണ്ട്. പതുവായ ഉദാഹരണങ്ങൾ ആദ്യം നൽകി വ്യാകരണ വിവരണം നടത്തുക എന്നതാണ് ഇദ്ദേഹത്തിന്റെ രീതി. ഗ്രന്ഥാവസാനത്തിൽ സൂചികയും അനുബന്ദങ്ങളും നൽകിയിട്ടുണ്ട്.
പുറം കണ്ണികൾ
വർഗ്ഗം:മലയാള വ്യാകരണ ഗ്രന്ഥങ്ങൾ
ലായകം
ഒരു ലീനത്തെ ലയിപ്പിക്കുന്ന പദാർത്ഥമാണ് ലായകം (Solvent). ലീനം ലായകത്തിൽ ലയിച്ചിട്ടുണ്ടാകുന്ന സംയുക്തമാണ് ലായനി.
ബാഹ്യ ലിങ്കുകൾ
വർഗ്ഗം:രസതന്ത്രം - അപൂർണ്ണലേഖനങ്ങൾ
എൽ.ജെ. ഫ്രോൺമയർ
പുറം കണ്ണികൾ
വർഗ്ഗം:മലയാള വൈയാകരണന്മാർ
പൊന്നാംവള്ളി
നോയൽവള്ളി, പനിവള്ളി, പൂഞ്ഞാൽ എന്നെല്ലാം അറിയപ്പെടുന്ന പൊന്നാംവള്ളി മരങ്ങളിൽ കയറിപ്പോകുന്ന ഒരു വലിയ വള്ളിച്ചെടിയാണ്. . വെള്ളവരയൻആര-ലാർവകളുടെ ഭക്ഷണസസ്യമാണ് ഇത്.
അവലംബം
സൂര്യ ശലഭത്തിന്റെ ലാർവാ ഭക്ഷണ സസ്യം കൂടിയാണെന്ന് തോന്നുന്നു...
പുറത്തേക്കുള്ള കണ്ണികൾ
വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:ഫാബേസീ
ലീനം
ഒരു ലായകത്തിൽ ലയിക്കുന്ന പദാർത്ഥമാണ് ലീനം (Solute). ലീനം ലായകത്തിൽ ലയിച്ചിട്ടുണ്ടാകുന്ന സംയുക്തമാണ് ലായനി.
വർഗ്ഗം:രസതന്ത്രം - അപൂർണ്ണലേഖനങ്ങൾ
വെള്ളരി മാവ്
കേരളത്തിൽ കണ്ടുവരുന്ന ഒരിനം മാവ് .ഇതിലെ മാങ്ങ സാധാരണയായി അച്ചാറുണ്ടാക്കാനും കറികൾക്കുമാണ്.ഉപയോഗിക്കുന്നത് .പഴുത്ത മാങ്ങയിൽ പുഴുവിന്റെ ഉപദ്രവം കൂടുതലാണ് .ചെറിയ വൃക്ഷമായിരിക്കുമ്പോൾ തന്നെ  ഇത്തരം മാവ് കായ്ച്ചു തുടങ്ങും
ലഘുചിത്രം|വെള്ളരി മാവ് ലഘുചിത്രം|വെള്ളരി മാങ്ങ
വർഗ്ഗം:കേരളത്തിലെ സസ്യജാലം
കേരളസംസ്ഥാന ടെലിവിഷൻ പുരസ്കാരം 2012
വർഗ്ഗം:കേരളസംസ്ഥാന ടെലിവിഷൻ പുരസ്കാരം
വിരാടം
മഹാഭാരതത്തിൽ പ്രതിപാദിച്ചിരിക്കുന്ന രാജ്യങ്ങളിൽ ഒന്നാണ് വിരാടം വിരാടം (विराट). വിരാടരാജ്യം മാത്സ്യം എന്നും അറിയപ്പെട്ടിരുന്നു. പാണ്ഡവർ അജ്ഞാതവാസത്തിനായി തിരഞ്ഞെടുത്തത് വിരാട രാജധാനിയായിരുന്നു. ഒരു സംവസ്തരം പാണ്ഡവർ ദ്രൗപദിയുമൊത്ത് ഇവിടെ വേഷം മാറി താമസിച്ചിരുന്നു. പാണ്ഡവരുടെ കാലത്ത് വിരാട രാജാവിന്റെ പത്നി സുദേഷണ ആയിരുന്നു. ഇവരുടെ പുത്രിയായ ഉത്തരയെ അർജ്ജുന പുത്രൻ അഭിമന്യുവാണ് വിവാഹം കഴിച്ചത്. വിരാടരാജാവിന് ഉത്തരയെ കൂടാതെ ഉത്തരൻ എന്നും ശ്വേതൻ എന്നും രണ്ടു രാജകുമാരന്മാർ കൂടിയുണ്ടായിരുന്നു. ഈ രണ്ടു കുമാരന്മാരും കുരുക്ഷേത്രയുദ്ധത്തിൽ മരിച്ചു.
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ
പൈറേറ്റ്സ് ഓഫ് ദ കരീബിയൻ: ഓൺ സ്ട്രേഞ്ചർ ടൈഡ്സ്
2011 ൽ ഇറങ്ങിയ ഒരു അമേരിക്കൻ ഫാന്റസി ചലച്ചിത്രമാണ് പൈറേറ്റ്സ് ഓഫ് ദ കരീബിയൻ: ഓൺ സ്ട്രേഞ്ചർ ടൈഡ്സ്. പൈറേറ്റ്സ് ഓഫ് ദ കരീബിയൻ ചലച്ചിത്രപരമ്പരയിലെ നാലാം ചിത്രവും അറ്റ്‌ ദ വേൾഡ്സ് എൻഡ് (2007) എന്ന ചിത്രത്തിന്റെ തുടർച്ചയുമാണ് ഈ ചിത്രം. ഗോർ വെർബിൻസ്കി സംവിധാനം ചെയ്യാത്ത പരമ്പരയിലെ ആദ്യ ചിത്രമാണിത്. റോബ് മാർഷൽ ആണ് ഈ ചിത്രത്തിന്റെ സംവിധാനം നിർവഹിച്ചത്. പരമ്പരയിലെ മറ്റു ചിത്രങ്ങളെ അപേക്ഷിച്ച് ഈ ചിത്രം സാങ്കേതികമായി ഒരു സ്റ്റാൻഡ് എലോൺ സീക്വെൽ ആണ്. ടിം പവേർസ് എഴുതിയ ഓൺ സ്ട്രേഞ്ചർ ടൈഡ്സ് എന്ന നോവലിനെ ആസ്പദമാക്കി നിർമിച്ച ചിത്രത്തിൽ ക്യാപ്റ്റൻ ജാക്ക് സ്പാരോയും (ജോണി ഡെപ്പ്) ആൻജെലിക്കയും (പെനലോപ് ക്രൂസ്) ചേർന്ന്, നിത്യയൗവനം നൽകുമെന്ന് കരുതപ്പെടുന്ന ഫൗണ്ടൻ ഓഫ് യൂത്ത് എന്ന നീരുറവ, തിരയുന്നതും കുപ്രസിദ്ധനായ പൈറേറ്റ് ബ്ലാക്ക് ബേർഡിനെ (ഇയാൻ മക് ഷെയ്ൻ) അഭിമുഖീകരിക്കുന്നതുമാണ് പ്രമേയം. വാൾട്ട് ഡിസ്നി പിക്ചേർസ് നിർമിച്ച ഈ ചിത്രം അമേരിക്കൻ ഐക്യനാടുകളിൽ 2011 മെയ് 20 ന് റിലീസ് ചെയ്തു. ഡിസ്നി ഡിജിറ്റൽ 3-ഡി, ഐമാക്സ് 3D ഫോർമാറ്റുകളിൽ പുറത്തിറങ്ങിയ ആദ്യ ചലച്ചിത്രമാണ് ഇത്.
ഡെഡ് മാൻസ് ചെസ്റ്റ് (2006), അറ്റ് വേൾഡ്സ് എൻഡ് (2007) എന്നീ ചിത്രങ്ങളുടെ നിർമ്മാണ വേളയിലാണ് എഴുത്തുകാരായ ടെഡ് എലിയറ്റ്, ടെറി റോസിയോ എന്നിവർ പവർസിന്റെ ഓൺ സ്ട്രേഞ്ചർ ടൈഡ്സ് എന്ന നോവലിനെക്കുറിച്ച് അറിഞ്ഞത്. പരമ്പരയിലെ പുതിയ ചിത്രത്തിന് ഇത് ഒരു നല്ല തുടക്കമായിരിക്കുമെന്ന് അവർ കണക്കാക്കി. 2007-2008ലെ റൈറ്റേഴ്സ് ഗിൽഡിന്റെ ഓഫ് അമേരിക്ക സമരം അവസാനിച്ചതിനുശേഷം ചിത്രത്തിന്റെ പ്രീ പ്രൊഡക്ഷൻ ജോലികൾ തുടങ്ങി. 2010 ജൂൺ-നവംബർ മാസങ്ങൾക്കിടയിൽ ഹവായി, യുണൈറ്റഡ് കിംഗ്ഡം, പോർട്ടോ റിക്കോ, കാലിഫോർണിയ എന്നിവിടങ്ങളിലായി ചിത്രത്തിന്റെ ചിത്രീകരണം നടന്നു. 2009 ൽ ഇറങ്ങിയ അവതാർ എന്ന ചിത്രത്തിൽ ഉപയോഗിച്ചിരുന്നതിന് സമാനമായ 3ഡി ക്യാമറകൾ ഈ ചലച്ചിത്രത്തിന്റെ ചിത്രീകരണത്തിന് ഉപയോഗിച്ചു. പത്ത് കമ്പനികൾ ചേർന്നാണ് ചിത്രത്തിന്റെ വിഷ്വൽ ഇഫക്ടുകൾ ഒരുക്കിയത്. ഉൽപാദനച്ചെലവ് വർദ്ധിപ്പിച്ചതിനെ തുടർന്ന് 379 ദശലക്ഷം ഡോളർ ചിലവിൽ നിർമിച്ച ഈ ചിത്രം എക്കാലത്തെയും ഏറ്റവും ചെലവേറിയ ചിത്രം ആയി കണക്കാക്കുന്നു.
ഓൺ സ്ട്രേഞ്ചർ ടൈഡ്സ് ബോക്സ് ഓഫീസ് റെക്കോർഡുകൾ പലതും തകർത്തു. പണപ്പെരുപ്പം പരിഗണിക്കാതെ നോക്കിയാൽ എക്കാലത്തെയും ഏറ്റവും ഉയർന്ന വരുമാനം നേടുന്ന 24-ാമത് ചിത്രമാണ് ഇത്. സമ്മിശ്ര പ്രതികരണം ലഭിച്ച ചിത്രത്തിന്റെ രചന, സംവിധാനം, മൗലികതയുടെ അഭാവം എന്നീ ഘടകങ്ങൾ വിമർശിക്കപ്പെട്ടപ്പോൾ അഭിനയം, ആക്ഷൻ ശ്രേണികൾ, സംഗീതം, വിഷ്വൽസ് എന്നിവ പ്രശംസ നേടി. 2017 ൽ ഡെഡ്മെൻ ടെൽ നോ ടേൽസ് എന്ന പേരിൽ ഒരു തുടർചിത്രം പുറത്തിറങ്ങി.
ആടുതൊടാപ്പാല
ഗംഗാതീരങ്ങളിലും, ഗുജറാത്ത്, ഡക്കാൻ എന്നീ പ്രദേശങ്ങളിലും, കേരളത്തിലെ അർദ്ധനിത്യഹരിതവനങ്ങളിലും സമൃദ്ധമായി വളരുന്ന ചിരസ്ഥായി ഓഷധിയാണ് ആടുതിന്നാപ്പാല, ആടുകൊട്ടാപാല എന്നീ പേരുകളിലും അറിയപ്പെടുന്ന ആടുതൊടാപ്പാല.
ഘടന
ഇതിന്റെ നേർത്ത കാണ്ഡം 30-45 സെ.മീ. നീളത്തിൽ പടർന്നു വളരുന്നു. ഇലകൾ 3.5-7 സെ.മീ. നീളമുള്ളതാണ്. ഹൃദയാകാരത്തിലുള്ള ഇലകൾക്ക് നല്ല വീതിയുമുണ്ട്. ഏകാന്തരാന്യാസത്തിലാണ് ഇലകൾ ക്രമീകരിച്ചിരിക്കുന്നത്. ഇലകളുടെ കക്ഷ്യങ്ങളിൽനിന്നും ഒറ്റയായി കടുംചുവപ്പു നിറത്തിലുള്ള പുഷ്പങ്ങളുണ്ടാകുന്നു. ജൂലാ. മുതൽ ഡി. വരെയാണ് പുഷ്പകാലം. കായ്കൾ 1-1.5 സെ.മീ. നീളമുള്ളതാണ്. ആയതാകാരമോ ദീർഘവൃത്താകാരമോ ഉള്ള കായ്കൾ മിനുസമുള്ളതും നെടുകെ ചാലുകളുള്ളതുമാണ്. വിത്തുമുഖേനയാണ് പ്രജനനം നടത്തുന്നത്.
രസാദി ഗുണങ്ങൾ
രസം			:തിക്തം
ഗുണം		:ലഘു, രൂക്ഷം, തീക്ഷ്ണം
വീര്യം			:കടു
ഔഷധയോഗ്യ ഭാഗം
സമൂലം
ഔഷധമൂല്യം
ആടുതൊടാപ്പാലയിൽ ബാഷ്പശീലതൈലം, ആൽക്കലോയിഡ്, പൊട്ടാസ്യം ക്ലോറൈഡ്, പൊട്ടാസ്യം നൈട്രേറ്റ് എന്നിവ അടങ്ങിയിരിക്കുന്നു. അരിസ്റ്റലോക്കിൻ എന്ന തിക്തപദാർഥവും ഇതിൽ അടങ്ങിയിട്ടുണ്ട്. ഇവ പിത്തം, വാതം, കഫം എന്നീ ത്രിദോഷങ്ങളെ നിയന്ത്രിക്കുന്നു. ആടുതൊടാപ്പാലയുടെ എല്ലാ ഭാഗങ്ങൾക്കും ഉഗ്രമായ കയ്പുരസമാണ്. ഒരു കൃമിനാശകൗഷധമായ ഇതിന് രോഗങ്ങളുടെ ആവർത്തനസ്വഭാവം തടയുന്നതിനും (periodicity of diseases) ആരോഗ്യം വീണ്ടെടുക്കുന്നതിനും കഴിവുണ്ടെന്നു കരുതപ്പെടുന്നു. ഇത് ഒരു ആർത്തവസ്രാവവർധനൗഷധമായും വിരേചനൗഷധമായും ഉപയോഗിക്കപ്പെടുന്നുണ്ട്. ഈ ചെടി ഉണക്കിപ്പൊടിച്ച് വെള്ളത്തിലിട്ട് ഉണ്ടാക്കുന്ന ശീതകഷായം ആർത്തവക്രമക്കേടുകൾക്കും കൃമിശല്യത്തിനും നല്ല ഔഷധമാണ്. ഇതിന്റെ വേര് ഉണക്കിപ്പൊടിച്ച് ഉപയോഗിച്ചാൽ പ്രസവസമയത്ത് ഗർഭാശയത്തിന്റെ സങ്കോചവികാസങ്ങൾ വർധിക്കുന്നതാണ്. സിൻഡിൽ എർഗർട്ടിനു പകരം ഔഷധമായും ഇത് ഉപയോഗിക്കപ്പെടുന്നുണ്ട്. അനാർത്തവം, വിഷമാർത്തവം, വിഷമപ്രസവം, വയറുവേദന, ആന്ത്രശൂല, വിട്ടുവിട്ടുള്ള പനി, വിരദോഷം തുടങ്ങിയ രോഗങ്ങൾക്ക് ഇത് ആവണക്കെണ്ണയുമായി ചേർത്തുകൊടുക്കുന്നു. സിഫിലിസ്, ഗൊണോറിയ, പലതരം ത്വഗ്രോഗങ്ങൾ, പാമ്പിൻവിഷം എന്നിവയ്ക്കും ഇത് ഒരു ഔഷധമായി ഉപയോഗിക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:അരിസ്റ്റോലോക്കിയേസീ വർഗ്ഗം:ശലഭത്താര
പാറപ്പരപ്പൻ
ഒരു തുള്ളൻ ചിത്രശലഭമാണ് പാറപ്പരപ്പൻ (Spotted Small flat). Sarangesa purendra എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
ഹിമാചൽ പ്രദേശ്, കർണ്ണാടക, മഹാരാഷ്ട്ര, ഉത്തരാഖണ്ഡ് എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ഫെബ്രുവരി, ജൂലൈ-ഒക്ടോബർ, ഡിസംബർ മാസങ്ങളിലാണ് ഇവയെ കാണാറുള്ളത്.
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ വർഗ്ഗം:ഇന്ത്യയിലെ ചിത്രശലഭങ്ങൾ
ദി കിംഗ് ഓഫ് ഓയിൽ
സ്വിസ് ഇൻവെസ്റ്റിഗേറ്റീവ് ജേണലിസ്റ്റ് ഡാനിയൽ അമ്മന്റെ ഒരു നോൺ ഫിക്ഷൻ പുസ്തകമാണ് ദി കിംഗ് ഓഫ് ഓയിൽ: ദി സീക്രട്ട് ലൈവ്സ് ഓഫ് മാർക്ക് റിച്ച്. 2009 ഒക്ടോബർ 13-ന് സെന്റ് മാർട്ടിൻസ് പ്രസ് ആണ് പുസ്തകം ആദ്യം പുറത്തിറക്കിയത്. ഇത് അന്താരാഷ്ട്ര ബെസ്റ്റ് സെല്ലറായി മാറുകയും ഒമ്പത് ഭാഷകളിൽ പ്രസിദ്ധീകരിക്കുകയും ചെയ്തു.
പ്രദീപ്കുമാർ കാവുന്തറ
മലയാളനാടകവേദിയിലെ ഒരു രചയിതാവാണ് പ്രദീപ്കുമാർ കാവുന്തറ.കോഴിക്കോട് ജില്ലയിലെ നടുവണ്ണൂരിനടുത്ത് കാവുന്തറ എന്ന ഗ്രാമത്തിൽ ജനിച്ചു [കേരള സംഗീത നാടക അക്കാദമി]]യുടെ പ്രൊഫഷണൽ നാടക മത്സരത്തിൽ അഞ്ചു തവണ പുരസ്കാരം ഇദ്ദേഹത്തിനു ലഭിച്ചു. ഖാൻകാവിൽ നാടക നിലയത്തിനുവേണ്ടി രചിച്ച 'കരളേ മാപ്പി്നാണ് 2008-ലെ പുരസ്കാരം ലഭിച്ചത്. ചുരുക്കം ചില നാടകങ്ങളിൽ ഇദ്ദേഹം അഭിനയിക്കുകയും ചെയ്തിട്ടുണ്ട്.
കോഴിക്കോട് മലബാർ തിയേറ്റേഴ്‌സിലാണ് ആദ്യമായി പ്രൊഫഷണൽ നാടക രംഗത്തെത്തിയത്. പിന്നീട് ഖാൻ കാവിൽ നാടക നിലയം, സ്റ്റേജ് ഇന്ത്യ, അങ്കമാലി നാടകനിലയം എന്നീ സമിതികൾക്കായി നാടകങ്ങൾ രചിച്ചു.
അവലംബം
വർഗ്ഗം:മികച്ച നാടകരചനയ്ക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:മലയാളനാടകകൃത്തുക്കൾ
ഗായത്രി ശ്രീകൃഷ്ണൻ
ഒരു ആദ്യകാല മലയാള സിനിമാഗായികയായിരുന്നു ഗായത്രി രാമകൃഷ്ണൻ (ജീവിതകാലം: 1934 - 2019).
ജീവിതരേഖ
1934 ൽ കൊച്ചിയിലെ പള്ളുരുത്തിയിലായിരുന്നു ഗായത്രിയുടെ ജനനം. എറണാകുളം സെൻറ് തെരേസാസ് കോളജിൽനിന്നു പ്രിഡിഗ്രി പഠനം പൂർത്തിയാക്കിയ ഗായത്രി ശ്രീകൃഷ്ണൻ കോഴിക്കോട് ആകാശവാണിയിൽ വളരെക്കാലം ജോലി ചെയ്തിരുന്നു. ആകാശവാണിയിലെ സഹപ്രവർത്തകനായിരുന്ന പുല്ലാങ്കുഴൽ വിദഗ്ദ്ധൻ ശ്രീകൃഷ്ണനെയായിരുന്നു അവർ വിവാഹം കഴിച്ചിരുന്നത്. കേവലം 12 വയസ് പ്രായമുള്ളപ്പോൾ ഒരു ഗാനമേളയിൽ പ്രശസ്ത പിന്നണി ഗായകൻ മുഹമ്മദ് റാഫിയോടൊപ്പം പാടുവാൻ ഗായത്രിക്ക് അവസരം ലഭിച്ചിരുന്നു. 1956 ൽ പുറത്തിറങ്ങിയ രാരിച്ചൻ എന്ന പൌരൻ എന്ന സിനിമയിലൂടെയാണ് അവർ പിന്നണിഗാനരംഗത്ത് അരങ്ങേറ്റം കുറിച്ചത്. പി. ഭാസ്കരൻ രചിച്ച് കെ. രാഘവൻ ഈണമിട്ട ഈ ചിത്രത്തിലെ രണ്ടു ഗാനങ്ങൾ പാടാൻ അവസരം ലഭിച്ചുവെങ്കിലും 'നാഴൂരിപ്പാലുകൊണ്ട് നാടാകെ കല്യാണം' എന്ന ഗാനം ശാന്താ പി. നായരുമായി ചേർന്നു പാടിയതാണ് കൂടുതൽ ജനശ്രദ്ധ പിടിച്ചുപറ്റിയത്. റേഡിയോയിലെ പ്രശസ്ത പ്രോഗ്രാമായിരുന്ന ‘ബാലലോക’ത്തിൽ ഏറെനാൾ ‘ചേച്ചി’യെന്ന പേരിൽ അവതാരികയായും അവർ പ്രവർത്തിച്ചിരുന്നു.
പെട്ടെന്നുണ്ടായ പനിയെത്തുടർന്ന് ദില്ലിയിലെ നരീന്ദർ മോഹൻ ആശുപത്രിയിൽ പ്രവേശിപ്പിക്കപ്പെട്ട അവർ തുടർന്നുണ്ടായ ഹൃദയസ്തംഭനത്തെത്തുടർന്നാണ് മരണമടഞ്ഞത്. പ്രശസ്ത പുല്ലാങ്കുഴൽ വാദകനായ ജി. എസ്. രാജൻ മകനും സുജാത മകളുമാണ്. മരുമകൾ അഞ്ജന രാജൻ പ്രശസ്ത നർത്തകിയും ഒരു കലാനിരൂപകയുമാണ്.
ലോക ചെസ്സ് ചാമ്പ്യൻഷിപ്പ് 2016
2016-ലെ ലോക ചെസ്സ് ചാമ്പ്യനെ കണ്ടെത്താനുള്ള ഫിഡെയുടെ ആഭിമുഖ്യത്തിൽ അമേരിക്കയിലെ ന്യൂയോർക്ക് സിറ്റിയിൽ 2016 നവംബർ 11 മുതൽ 30 വരെ നടന്ന മത്സരമാണ് ലോക ചെസ്സ് ചാമ്പ്യൻഷിപ്പ് 2016. നിലവിലെ ചാമ്പ്യനായിരുന്ന മാഗ്നസ് കാൾസണും റഷ്യൻ ഗ്രാൻഡ് മാസ്റ്ററായ സെർജി കര്യാക്കിനും തമ്മിലാണ് ഈ മത്സരം നടന്നത്. കാൾസനെ എതിരിടാനുള്ള കളിക്കാരനെ കണ്ടെത്തിയത് രണ്ട് വട്ടമായി നടന്ന റൗണ്ട് റോബിൻ കാൻഡിഡേറ്റ് മത്സരങ്ങളിൽ നിന്നാണ്.
നിശ്ചയിച്ച 12 മത്സരങ്ങളിൽ തുടർച്ചയായ ഏഴു സമനിലകൾക്കു ശേഷം, എട്ടാം മത്സരം സെർജി കര്യാക്കിനും പത്താം മത്സരം കാൾസണും ജയിച്ചു. ശേഷിച്ച മത്സരങ്ങൾ സമനിലയായതോടെ സ്കോർ 6-6 എന്ന നിലയിൽ ടൈയിൽ അവസാനിച്ചു. പിന്നീടു നടന്ന 4 മത്സരങ്ങളുടെ റാപിഡ് ചെസ്സ് ടൈ ബ്രേക്കിൽ, മൂന്നും നാലും മത്സരം ജയിച്ച കാഴ്സൺ 3-1 എന്ന സ്കോറിന് കര്യാക്കിനെ തോൽപ്പിക്കുകയും ലോക ചെസ്സ് ചാമ്പ്യൻ പദവി നിലനിർത്തുകയും ചെയ്തു.
പുറത്തേയ്ക്കുള്ള കണ്ണികൾ
വർഗ്ഗം:ലോക ചെസ്സ് ചാമ്പ്യൻഷിപ്പുകൾ
ഊളൻ തകര
ഒരു മീറ്ററോളം ഉയരത്തിൽ വളരുന്ന കുറ്റിച്ചെടിയാണ്. ഇന്ത്യയിൽ എല്ലായിടത്തും ഈ ചെടി കണ്ടു വരുന്നു. പൊന്നാവീരം, പൊന്നാരിവീരൻ എന്നീ പേരുകളും ഇതിനുണ്ട്.
വളർത്ത്മൃഗങ്ങൾക്ക് ഈ ചെടി വിഷമാണെന്ന് കരുതപ്പെടുന്നു. ഈ ചെടിയുടെ വേരിൽ ഇമോഡിനും വിത്തിൽ ക്രിസാറോബിനും (1,8-dihydroxy-3-methyl-9-anthrone) എൻ-മീതൈൽമോർഫൊലീനും കാണപ്പെടുന്നു.
രസാദി ഗുണങ്ങൾ
രസം			:തിക്തം, മധുരം
ഗുണം		:ലഘു
വീര്യം			:ഉഷ്ണം
വിപാകം		:മധുരം
ഔഷധയോഗ്യ ഭാഗം
ഇല, വിത്ത്, വേര്
പുറത്തേക്കുള്ള കണ്ണികൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
യുആൻ സിന്യുവേ
യുആൻ സിന്യുവേ (Yuan Xinyue) (ഒരു ചൈനീസ് വോളീബോൾ കളിക്കാരിയാണ്. ( ജനനം 21 ഡിസംബർ 1996) 2016 -ൽ റിയോ ഡി ജനീറോ ഒളിമ്പിക്സിൽ സ്വർണ്ണം നേടിയ ചൈനീസ് ദേശീയ ടീമംഗമാണ്. ചൈനീസ് വോളീബോൾ ചരിത്രത്തിലെ ഏറ്റവും ഉയരം കൂടിയ താരമാണ് യുആൻ. ഉയരം 2.01 മീറ്ററാണ്. നല്ല ഉയരം ഉള്ളതുകൊണ്ട് കളിക്കുമ്പോൾ മേൽകൈ എടുക്കാൻ യുആനു സാധിക്കുന്നു.
നൗഷാദ് ഇബ്രാഹിം
ശിവരാമൻ മാസ്റ്റർ സംവിധാനംചെയ്ത ദേവവ്രതൻ എന്ന നാടകത്തിലെ ഭീഷ്മർ, 'കായംകുളം കൊച്ചുണ്ണി'യെന്ന ടെലിവിഷൻ പരമ്പരയിൽ കൊച്ചുപിള്ള എന്നീ വേഷങ്ങൾ ഇദ്ദേഹം അവതരിപ്പിച്ചിട്ടുണ്ട്. മിമിക്രി കലാകാരനായും സംവിധായകനായും പ്രവർത്തിച്ചിട്ടുണ്ട്. തിരുവനന്തപുരം രംഗപ്രഭാതിനുവേണ്ടി ചില ബാലനാടകങ്ങളും ഇദ്ദേഹം സംവിധാനം ചെയ്തു. ഡബ്ബിങ് ആർട്ടിസ്റ്റും തിരക്കഥാകൃത്തുമാണ് നൗഷാദ്.
നാടക അഭിനേത്രിയായ ജയയാണ് നൗഷാദിന്റെ ഭാര്യ. രണ്ട് പെണ്മക്കൾ: സ്വാതി, നിള.
അവലംബം
വർഗ്ഗം:മലയാളനാടകനടന്മാർ വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
കൊണ്ടോട്ടി നേർച്ച
ലഘുചിത്രം|Thattante Petti Varavu ലഘുചിത്രം|Kondotty Qubba മലപ്പുറം ജില്ലയിലെ കൊണ്ടോട്ടി എന്ന സ്ഥലത്ത് നടക്കുന്ന ഒരു ആണ്ടുനേർച്ചയാണ് കൊണ്ടോട്ടി നേർച്ച. ഷേഖ് മുഹമ്മദ് ഷാ എന്നായാളുടെ ചരമദിനത്തോടനുബന്ധിച്ചാണ് ഇത് നടക്കുന്നത്. ഇത് ജില്ലയിലെ വലിയ ഒരാഘോഷമാണ്. ഇത് ഹിന്ദു-മുസ്ലീം സൗഹൃദത്തിന്റെ ഒരു പ്രതീകമായി കണക്കാക്കപ്പെടുന്നു. ജാതിമത വേലിക്കെട്ടുകളില്ലാത്ത ഒരു കൊയ്ത്തുത്സവമാണിതെന്ന് നിരീക്ഷിക്കപ്പെട്ടിട്ടുണ്ട്. ഇത് കൊണ്ടോട്ടി പൂരം എന്നും അറിയപ്പെടുന്നു.
ചരിത്രം
മുഹമ്മദ് ഷാ തങ്ങൾ എന്നയാൾ ഹിജറ വർഷം 1130-ൽ (1717-18) ബോംബെയിൽ നിന്ന് കൊണ്ടോട്ടിയിലെത്തി താമസമായി. അദ്ദേഹവും പിന്മുറക്കാരും കൊണ്ടോട്ടി തങ്ങൾമാർ എന്ന പേരിൽ അറിയപ്പെടാനും തുടങ്ങി. ഹിജറ1099-ൽ (1687-88) ഇസ്മായിൽ-ഫാത്തിമ എന്നിവരുടെ മകനായാണ് മുഹമ്മദ് ഷാ തങ്ങൾ ബോംബെയിൽ ജനിച്ചത്. ആദ്യം ഈ പ്രദേശത്തെ മുസ്ലീങ്ങൾ പൊന്നാനി മഖ്ദൂമികൾ, സയ്യിദ് ശൈഖ് ജിഫ്‌രി എന്നിവരുടെ നേതൃത്വത്തിൻ കീഴിലായിരുന്നു. ഷാ വന്നതോട് കൂടി അദ്ദേഹത്തിനും ജന പിന്തുണ വർദ്ധിച്ചു. ഇത് കണ്ട പാരമ്പര്യ ആത്മീയ പണ്ഡിതർ ഷായ്ക്കെതിരെ രംഗത്തു വന്നു. ഷാ വ്യാജ സൂഫിയാണ് എന്നായിരുന്നു അവരുടെ ആരോപണം. ഷായുടെ ശിഷ്യന്മാർ ഗുരുവിനു മുന്നിൽ കുമ്പിടുമായിരുന്നു. ഇത് തെറ്റാണെന്നു ഷായുടെ എതിരാളികളായ ജിഫ്രി ,മമ്പുറം സയ്യിദ് അലവി, ഉമർ ഖാദി എന്നിവർ മത വിധി നൽകി .സ്ത്രീ പുരുഷന്മാർ ഇടകലർന്നു ഭജനമിരിക്കുന്നതും ബാഗ്ദാദിലെ സൂഫി പുണ്യളന്മാരുടെ പേരിൽ മുഹമ്മദ് ഷാ നടത്തുന്ന നേർച്ചകളിൽ ചെണ്ടയും ,ആനയും, അമ്പാരിയും ഉപയോഗിക്കുന്നതും അക്കാലത്തെ യാഥാസ്ഥിതിക പണ്ഡിതന്മാരെ ചൊടിപ്പിച്ചു. ഷായ്ക്കെതിരെ കൂടുതൽ വിമർശനങ്ങളുമായി അവർ രംഗത്തിറങ്ങാൻ ഇവ കാരണമായി.
അരീക്കോട് കുഞ്ഞാവ എന്നയാൾ ഷായുടെ ജീവചരിത്രം ഖിസ്സതു മുഹമ്മദ്ഷാ തങ്ങൾ എന്ന മാപ്പിളപ്പാട്ടായി രചിക്കുകയുണ്ടായി. ഇദ്ദേഹം ഹിജറ1180 റബീഉൽ അവ്വൽ 14-ന് (1766 ഓഗസ്റ്റ് 20) മരിച്ചുപോയി. ഇദ്ദേഹത്തിന്റെ മഖ്ബറയോടനുബന്ധിച്ചാണ് വാർഷികാഘോഷമായി കൊണ്ടോട്ടി നേർച്ച നടത്തിവരുന്നത്.
സൂഫികളായ ബാഗ്ദാദിലെ ശൈഖ് മുഹ് യുദ്ദീൻ അബ്ദുൽ ഖാദർ ജിലാനി, ശൈഖ് മുഹ് യുദ്ദീൻ അജ്മീരി ചിഷ്തി എന്നിവരുടെ പേരിൽ മുഹമ്മദ് ഷാ തങ്ങൾ (കൊണ്ടോട്ടി തങ്ങൾ) നടത്തിയ ആണ്ട് നേർച്ച (‘ഖത്തം ഫാത്തിഹ’) ആണ് പിന്നീട് കൊണ്ടോട്ടി നേർച്ചയായി രൂപാന്തരപ്പെട്ടത് എന്നും അഭിപ്രായമുണ്ട്. മുഹമ്മദ് ഷാ തങ്ങളുടെ പൗത്രൻ അബ്തിയാഅ്ഷായുടെ കാലം മുതലാണ് നേർച്ച ജനകീയമായത്.
ചടങ്ങുകൾ
വർഷം തോറും മുഹറത്തിൽ മൂന്ന് ദിവസങ്ങളായാണ് ചടങ്ങുകൾ നടക്കുന്നത്. ചടങ്ങുകളുടെ തുടക്കമായി ഖുബ്ബയുടെ സമീപത്തുള്ള പാടത്ത് മൂന്ന് വലിപ്പത്തിലുള്ള പീരങ്കികൾ പൊട്ടിക്കും.
കഴിഞ്ഞ നാല് വർഷത്തോളമായി അവിടെ ഉൽസവങ്ങളൊന്നും നടക്കുന്നില്ല, അതിന്റെ കാരണങ്ങളിലൊന്ന് ആ പള്ളി നടത്തിപ്പുകാരായ തങ്ങൾ കുടുംബത്തിലെ മൂത്ത കാരണവരുടെ മരണത്തിന് ശേഷം ഉൽസവ നടത്തിപ്പിനെ ചൊല്ലി തർക്കം ഉടലെടുക്കുകയും ഒരു അഭിപ്രായ സമന്വയത്തിലെത്തിച്ചേരുവാൻ കഴിയാതെ പോകുകയും ചെയ്യുന്നത് കൊണ്ടാണെന്ന് അറിയുന്നു. 11- OI - 2017
വിമർശനം
ഇത് ഹൈന്ദവാചാരങ്ങളെ പകർത്തുന്നു എന്ന് വിമർശനമുണ്ട്. ഇത് ശീഇസ വിശ്വാസം മൂലമുണ്ടായ അനാചാരമാണെന്നും ഇസ്ലാന്മിനു മുൻപുള്ള വിശ്വാസങ്ങളുടെ ശേഷിപ്പാണെന്നും മതവിരുദ്ധമായ ദുരാചാരമാണെന്നും വാദമുണ്ട്. മമ്പുറം സയ്യിദ് അലവി തങ്ങൾ, പുത്രൻ സയ്യിദ് ഫസൽ പൂക്കോയതങ്ങൾ എന്നിവർ ഇതിനെതിരേ പ്രവർത്തിക്കുകയുണ്ടായെങ്കിലും അതിന് വലിയ ഫലമുണ്ടായില്ല.
അവലംബം
വർഗ്ഗം:മലപ്പുറം ജില്ലയിലെ മക്ബറകൾ വർഗ്ഗം:കേരളത്തിലെ മക്ബറകൾ വർഗ്ഗം:കേരളത്തിലെ മുസ്ലീം മക്ബറകൾ വർഗ്ഗം:കേരളത്തിലെ തീർഥാടനകേന്ദ്രങ്ങൾ
മാങ്കോർ
ഉത്തരേന്ത്യയിൽ ഏറെ പ്രചാരമുള്ള ഒരു തരം പലഹാരമാണ് മാങ്കോർ. ഹിന്ദിയിൽ മൂങ്ക് ദാൽ എന്നറിയപ്പെടുന്ന ചെറുപയർ പരിപ്പ് കൊണ്ടാണ് ഇതുണ്ടാക്കുന്നത്. രുചികരമായ ഈ പലഹാരം ഏറെ പ്രചാരത്തിലുള്ളത് മധ്യപ്രദേശിലെ ഗ്വാളിയോറിലാണ്.
വർഗ്ഗം:മധുരപലഹാരങ്ങൾ
നിഷ്ക്രിയ ദയാവധം
രോഗം മൂലമോ അപകടം മൂലമോ ഗുരുതരാവസ്ഥയിൽ കഴിയുന്ന, ജീവിതത്തിലേക്ക് തിരിച്ചു വരാൻ സാധ്യത ഒട്ടുമില്ലെന്ന് വൈദ്യശാസ്ത്രം സാക്ഷ്യപ്പെടുത്തുന്ന ഒരു വ്യക്തിയെ, നിയമപ്രകാരമുള്ള നടപടികൾക്ക് ശേഷം ജീവൻരക്ഷാ ഉപാധികൾ പിൻവലിച്ചുകൊണ്ട് ബോധപൂർവം മരിക്കാൻ വിടുന്നതിനെയാണ് നിഷ്ക്രിയ ദയാവധം എന്ന് പറയുന്നത്. ഇതിനു രോഗിയുടെ മുൻ‌കൂർ സമ്മതപത്രം അഥവാ ലിവിങ് വിൽ ഉണ്ടായിരിക്കണം.അതായത്, രോഗാവസ്ഥ കാരണം ജീവിതത്തിലേക്ക് തിരിച്ചു വരാൻ കഴിയില്ലെന്ന് വൈദ്യശാസ്ത്രം കണ്ടെത്തുന്ന പക്ഷം തനിക്ക് ദയാവധം അനുവദിക്കണം എന്ന് ഒരാൾ മരണപത്രം മുൻകൂട്ടി എഴുതി വച്ചിരിക്കണം. നിഷ്ക്രിയ ദയാവധം ലോകത്ത് വിവിധ രാജ്യങ്ങളിൽ നിയമവിധേയമാണ്. ഇന്ത്യയിലും പ്രത്യേക കേസുകളിൽ സുപ്രീംകോടതിയുടെ അനുമതിപ്രകാരം നിഷ്ക്രിയ ദയാവധം നടപ്പിലാക്കിയിട്ടുണ്ട്. എന്നാൽ ഇന്ത്യയിൽ നിഷ്ക്രിയ ദയാവധം കർശന ഉപാധികളോടെ സുപ്രീംകോടതി നിയമവിധേയമാക്കിയത് 2018 മാർച്ച് 9 നാണ്.
അവലംബം
വർഗ്ഗം:ചികിത്സ
ഏഷ്യൻ ന്യൂസ് ഇന്റർനാഷണൽ
ഇന്ത്യയിലെ ഡൽഹി കേന്ദ്രീകരിച്ചു് പ്രവർത്തിക്കുന്ന ഒരു വാർത്ത പ്രവർത്തക സംഘമാണു് ഏഷ്യൻ ന്യൂസ് ഇന്റർനാഷണൽ (ആംഗലേയം -Asian News International, ചുരുക്കം -ANI). വ‌ടക്കൻ ഏഷ്യയിൽ 50 -ൽ പരം ബ്യൂറോ ഏഷ്യൻ ന്യൂസ് ഇന്റർനാഷണലിന്റെ കീഴിൽ പ്രവർത്തിക്കുന്നു. പൊതുവാർത്ത,ശാസ്ത്രം, കായികം, വിനോദം, ജീവിത ശൈലി, വ്യവഹാരം എന്നിവ ആവിഷ്‌ക്കരിക്കുന്ന വാർത്തകൾക്ക് പ്രാധാന്യം നൽകുന്നു. 2015 മുതൽ പ്രേം പ്രകാശ് ചെയർമാനായും സഞ്ജീവ് പ്രകാശ് എഡിറ്ററും സി.ഇ.ഓ. യുമായും ഏഷ്യൻ ന്യൂസ് ഇന്റർനാഷണലിന്റെ പ്രവർത്തനം മുന്നോട്ടുപോകുന്നു.
അവലംബം
വർഗ്ഗം:വാർത്താ ഏജൻസികൾ
പി.എ. തോമസ്
ഒരു മലയാളചലച്ചിത്രസംവിധായകനും നിർമ്മാതാവുമാണ് '''പി.എ. തോമസ്'''.
ജീവിതരേഖ
ഞാറയ്ക്കൽ പുത്തനങ്ങാടി കുടുംബത്തിൽ പി.ജെ. എബ്രഹാമിന്റെയും മറിയാമ്മയുടെയും പുത്രനയി 1922 മാർച്ച് 22-ന് പി.എ. തോമസ് ജനിച്ചു. ഇന്റർമെഡിയറ്റ് പാസായ തോമസ് വിദ്യ അഭ്യസിക്കുമ്പോൾതന്നെ നല്ലസ്പോട്സുമാൻ, നല്ലനടൻ, നല്ലഗായകൻ എന്നീ നിലകളിലെല്ലാം പ്രസിദ്ധനായിരുന്നു. വിദ്യാഭ്യാസം തുടരാതെ ഇദ്ദേഹം നേരേ നാടക രംഗത്തു പ്രവേശിച്ചു. തോമസ് കേരള കലാസമിതി എന്ന പേരിൽ സ്വന്തമായി ഒരു നാടകസംഘം രൂപീകരിച്ച് അനവധി നാടകങ്ങൾ അവതരിപ്പിച്ചു.
സിനിമ പ്രവേശനം
1951-ൽ പ്രസന്ന എന്ന മലയാളചലച്ചിത്രത്തിൽ അഭിനയിച്ചുകൊണ്ട് സിനിമയിലേക്കു കടന്നു വന്നു. തോമസ് പിക്ചേഴ്സ് എന്ന നിർമ്മാണ കമ്പനി സ്ഥാപിച്ച് സിനിമകൾ നിർമിച്ചു. ശ്രീകോവിൽ, ജിവിക്കാൻ അനുവദിക്കുക എന്നീ ചിത്രങ്ങൾ സംവിധാനം ചെയ്യുകയും ചെയ്തിട്ടുണ്ട്. ഇദ്ദേഹത്തിന്റെ സഹധർമിണിയാണ് റോസ്.
അവലംബം
വർഗ്ഗം:1922-ൽ ജനിച്ചവർ വർഗ്ഗം:മാർച്ച് 22-ന് ജനിച്ചവർ വർഗ്ഗം:മലയാളചലച്ചിത്രസംവിധായകർ വർഗ്ഗം:മലയാളചലച്ചിത്രനിർമ്മാതാക്കൾ
ഹെരാക്ലീറ്റസ്
ഈഫിസിസിൽ ജീവിച്ചിരുന്ന, സോക്രട്ടീസിനു മുൻപുള്ള ഗ്രീക്ക് ചിന്തകനും ഏഷ്യാമൈനർ തീരത്തിനടുത്ത് അയോണിയയിലെ ഗ്രീക്ക് നഗരമായ ഈഫിസിസിൽ ജനിച്ച വ്യക്തിയാണ് ഹെരാക്ലീറ്റസ്(Ἡράκλειτος ὁ Ἐφέσιος, Hērákleitos ho Ephésios; c. 535 – c. 475 BCE) ‌.പ്രശസ്തമായ കുലത്തിലാണ്‌ ഇദ്ദേഹം ജനിച്ചത്.വളരെ കുറച്ച് മാത്രമാണ്‌ ഇദ്ദേഹത്തിന്റെ കുട്ടിക്കാലത്തിനേയും വിദ്യാഭ്യാസത്തിനേ പറ്റിയും അറിവുള്ളു.എന്നാൽ ഇദ്ദേഹം തന്റെ വഴികാട്ടിയായും സ്വയപ്രഭാഷണത്തിലൂടെ തന്റെ പ്രശസ്തി വർദ്ധിപ്പിച്ചു.അദ്ദേഹം തന്റെ ജീവിതം ഒറ്റക്കാണ്‌ കടങ്കഥ പോലെയാണ്‌ ജീവിച്ചിരുന്നത് .പറയുന്നത് വിരോധാഭാസമായ രീതിയിലാണ്‌ അദ്ദേഹം ജീവിച്ചിരുന്നത്.മനുഷ്യത്വത്തിനേ പറ്റി അദ്ദേഹം ദു:ഖിച്ചിരുന്നു .“സങ്കീർണ്ണൻThe Obscure”എന്നും “വിതുമ്പുന്ന തത്ത്വചിന്തകൻ” എന്നും അറിയപ്പെട്ടിരുന്നു.
പുറത്തേക്കുള്ള വഴികൾ
വർഗ്ഗം:ഗ്രീക്ക് തത്ത്വചിന്തകർ വർഗ്ഗം:ക്രിസ്തുവിനു മുൻപ് ജനിച്ചവർ
സജ്ജാദ് സഹീർ
ഇന്ത്യയിലും പാകിസ്ഥാനിലും പ്രവർത്തിച്ചിരുന്ന ഒരു ഉറുദു എഴുത്തുകാരനും മാർക്സിസ്റ്റ് സൈദ്ധാന്തികനും തീവ്ര വിപ്ലവകാരിയുമായിരുന്നു സയ്യിദ് സജ്ജാദ് സഹീർ (ജനനം: 5 നവംബർ 1899, മരണം:13 സെപ്റ്റംബർ 1973). സ്വാതന്ത്ര്യത്തിനു മുമ്പുള്ള കാലഘട്ടത്തിൽ, കമ്മ്യൂണിസ്റ്റ് പാർട്ടി ഓഫ് ഇന്ത്യയിലും അഖില ഭാരതീയ പ്രഗതിശിൽ ലേഖക് സംഘത്തിലും (പുരോഗമന എഴുത്തുകാരുടെ പ്രസ്ഥാനം) അംഗമായിരുന്നു. സ്വാതന്ത്ര്യത്തിനും വിഭജനത്തിനും ശേഷം, അദ്ദേഹം പുതുതായി സൃഷ്ടിക്കപ്പെട്ട പാകിസ്ഥാനിലേക്ക് മാറുകയും കമ്മ്യൂണിസ്റ്റ് പാർട്ടി ഓഫ് പാകിസ്ഥാൻ സ്ഥാപക അംഗമാവുകയും ചെയ്തു.
ആദ്യകാല ജീവിതവും വിദ്യാഭ്യാസവും
1905 ൽ ലഖ്‌നൗവിൽ ജനിച്ച സഹീർ, അലഹബാദിലെ ഹൈക്കോടതി ജഡ്ജിയായിരുന്ന സയ്യിദ് വസീർ ഹസന്റെ നാലാമത്തെ മകനായിരുന്നു. 1924-ൽ ലഖ്‌നൗ സർവ്വകലാശാലയിൽ നിന്ന് ബിഎ ബിരുദം നേടി. തുടർന്ന് അദ്ദേഹം തുടർ പഠനത്തിനായി ഓക്സ്ഫോർഡിലെ ന്യൂ കോളേജിലേക്ക് പോയി. ഓക്‌സ്‌ഫോർഡിലെ അവസാന വർഷത്തിൽ ക്ഷയരോഗബാധിതനായ അദ്ദേഹത്തെ സ്വിറ്റ്‌സർലൻഡിലെ ഒരു സാനിറ്റോറിയത്തിലേക്ക് അയച്ചു. ഇംഗ്ലണ്ടിലേക്ക് മടങ്ങിയെത്തിയ അദ്ദേഹം കമ്മ്യൂണിസ്റ്റ് നേതാവ് ഷാപൂർജി സക്ലത്വാലയിൽ നിന്ന് സ്വാധീനം ഉൾക്കൊണ്ട് ഓക്സ്ഫോർഡ് മജ്ലിസിൽ ചേരുകയും ചെയ്തു. ഫ്രാങ്ക്ഫർട്ടിൽ നടന്ന സാമ്രാജ്യത്വത്തിനെതിരായ ലീഗിന്റെ രണ്ടാം കോൺഗ്രസിൽ അദ്ദേഹം പങ്കെടുത്തു, അവിടെ അദ്ദേഹം വീരേൻ ചതോപാധ്യായ, സൌമ്യേന്ദ്രനാഥ ടാഗോർ, എൻഎം ജയ്സൂര്യ, രാജാ പഹേന്ദ്ര പ്രതാപ് തുടങ്ങിയ സ്വാധീനമുള്ള നേതാക്കളെ കണ്ടു. അദ്ദേഹം 1930-ൽ ഇംഗ്ലണ്ടിൽ ഭാരത് എന്ന പത്രവും ആരംഭിച്ചു. 1931-ൽ ഓക്‌സ്‌ഫോർഡ് യൂണിവേഴ്‌സിറ്റിയിൽ നിന്ന് ബിഎ ബിരുദം നേടി. ഓക്‌സ്‌ഫോർഡിലെ പഠനം പൂർത്തിയാക്കിയ ശേഷം ജർമ്മനി, ഇറ്റലി, ഡെന്മാർക്ക്, ഓസ്ട്രിയ എന്നിവിടങ്ങളിലൂടെ അദ്ദേഹം യാത്ര ചെയ്തു.
1932 ഡിസംബറിൽ സഹീർ ഒരു കൂട്ടം സുഹൃത്തുക്കളോടൊപ്പം തന്റെ ആദ്യ പുസ്തകം അംഗാരെപ്രസിദ്ധീകരിച്ചു. ബ്രിട്ടീഷ് ഇന്ത്യയിലെ മത-സിവിൽ അധികാരികളിൽ നിന്ന് ഈ പുസ്തകം എതിർപ്പ് ഏറ്റുവാങ്ങുകയും തുടർന്ന് സർക്കാർ പുസ്തകം നിരോധിക്കുകയും ചെയ്തു. അംഗാരെയുടെ പ്രസിദ്ധീകരണത്തെ തുടർന്നുണ്ടായ കോലാഹലങ്ങൾക്കൊടുവിൽ, 1933 മാർച്ചിൽ ലിങ്കൺസ് ഇന്നിൽ നിയമം പഠിക്കാൻ പിതാവ് അദ്ദേഹത്തെ ലണ്ടനിലേക്ക് അയച്ചു.
രാഷ്ട്രീയ ജീവിതം
1935-ൽ അദ്ദേഹവും നോവലിസ്റ്റ് മുൽക് രാജ് ആനന്ദും ആന്ദ്രേ ഗിഡ് സംഘടിപ്പിച്ച സാംസ്കാരിക പ്രതിരോധത്തിനുള്ള അന്താരാഷ്ട്ര കോൺഗ്രസിൽ പങ്കെടുക്കാൻ പാരീസിലേക്ക് പോയി. സമ്മേളനത്തിന്റെ സ്വാധീനത്തിൽ അദ്ദേഹം ലണ്ടനിൽ അഖില ഭാരതീയ പ്രഗതിശിൽ ലേഖക് സംഘ് സ്ഥാപിച്ചു. സംഘടനയുടെ ആദ്യ സമ്മേളനം 1936 ഏപ്രിൽ 9, 10 തീയതികളിൽ നടന്നു. ഇന്ത്യയിൽ തിരിച്ചെത്തിയ ശേഷം, 1936 ഏപ്രിൽ 9-ന് ലഖ്‌നൗവിൽ അഖില ഭാരതീയ പ്രഗതിശിൽ ലേഖക് സംഘിന്റെ ആദ്യ സമ്മേളനം സംഘടിപ്പിക്കുകയും അതിന്റെ ജനറൽ സെക്രട്ടറിയായി പ്രവർത്തിക്കുകയും ചെയ്തു. അദ്ദേഹം സോഹൻ സിംഗ് ജോഷുമായി ചേർന്ന് സഹരൻപൂരിൽ ഉറുദുവിലെ ആദ്യത്തെ മാർക്‌സിസ്റ്റ് ജേർണൽ, ചിങ്കാരി ആരംഭിച്ചു.
കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ (സിപിഐ) ഉത്തർപ്രദേശ് സംസ്ഥാന സെക്രട്ടറിയായും 1936- ൽ കോൺഗ്രസിന്റെ വർക്കിംഗ് കമ്മിറ്റി അംഗമായും അദ്ദേഹം പ്രവർത്തിച്ചു. 1939-ൽ സി.പി.ഐയുടെ ഡൽഹി ബ്രാഞ്ചിന്റെ ചുമതലക്കാരനായി നാമനിർദ്ദേശം ചെയ്യപ്പെട്ട അദ്ദേഹം രണ്ടാം ലോകമഹായുദ്ധകാലത്ത് യുദ്ധത്തിലെ ഇന്ത്യൻ പങ്കാളിത്തത്തെ എതിർത്തതിന് രണ്ട് വർഷം ജയിലിൽ കിടന്നു. 1942-ൽ ജയിൽ മോചിതനായ ശേഷം അദ്ദേഹം സി.പി.ഐ പത്രമായ ക്വാമി ജംഗ് (പീപ്പിൾസ് വാർ), നയാ സമാന (ന്യൂ ഏജ്) എന്നിവയുടെ എഡിറ്ററായി. ഇന്ത്യൻ പീപ്പിൾസ് തിയറ്റർ അസോസിയേഷനും (ഇപ്റ്റ) ഓൾ ഇന്ത്യ കിസാൻ സഭയും സംഘടിപ്പിക്കാനും അദ്ദേഹം സഹായിച്ചു.
വിഭജനത്തിനുശേഷം, സജ്ജാദ് സഹീർ, സിബ്തേ ഹസൻ, മിയാൻ ഇഫ്തേഖർ-ഉദ്ദീൻ എന്നിവരോടൊപ്പം കമ്മ്യൂണിസ്റ്റ് പാർട്ടി ഓഫ് പാകിസ്ഥാൻ ആരംഭിക്കുകയും പാർട്ടിയുടെ സെക്രട്ടറി ജനറലായി നിയമിക്കപ്പെടുകയും ചെയ്തു. 1951ൽ റാവൽപിണ്ടി ഗൂഢാലോചന കേസിൽ ഫായിസ് അഹമ്മദ് ഫൈസിനോടൊപ്പം അദ്ദേഹം അറസ്റ്റിലായി. നാല് വർഷം ജയിലിൽ കിടന്ന അദ്ദേഹത്തിന് ജവഹർലാൽ നെഹ്‌റു ഇന്ത്യൻ പൗരത്വം നൽകി.
ഇന്ത്യയിൽ ആയിരിക്കുമ്പോൾ കമ്മ്യൂണിസ്റ്റ് പാർട്ടി ഓഫ് ഇന്ത്യ സംഘടിപ്പിച്ച സാംസ്കാരിക പ്രവർത്തനങ്ങളിൽ അദ്ദേഹം തുടർന്നു പ്രവർത്തിച്ചു. അദ്ദേഹം അഖില ഭാരതീയ പ്രഗതിശിൽ ലേഖക് സംഘ് പുനരുജ്ജീവിപ്പിച്ചു, ആഫ്രോ-ഏഷ്യൻ റൈറ്റേഴ്‌സ് അസോസിയേഷന്റെ ഇന്ത്യൻ ചാപ്റ്ററിന്റെ സെക്രട്ടറിയായി, അവാമി ദൗറിന്റെയും (പീപ്പിൾസ് എറ) ദിനപത്രമായ ഹയാത്തിന്റെയും എഡിറ്ററായും അദ്ദേഹം പ്രവർത്തിച്ചു.
1973-ൽ കസാക്കിസ്ഥാനിലെ അൽമ അറ്റയിൽ ഒരു സാഹിത്യ സമ്മേളനത്തിൽ പങ്കെടുക്കവെ അദ്ദേഹം അന്തരിച്ചു.
സാഹിത്യ ജീവിതം
സഹീർ 1932-ൽ പ്രസിദ്ധീകരിച്ച ഒരു ചെറുകഥാ സമാഹാരമായ അംഗാരി (തീക്കനൽ) യിലൂടെ തന്റെ സാഹിത്യജീവിതം ആരംഭിച്ചു. സജ്ജാദ് സഹീർ, അഹമ്മദ് അലി, റാഷിദ് ജഹാൻ, മഹ്മൂദ്-ഉസ്-സഫർ എന്നിവരുടെ കഥകളുള്ള ഈ പുസ്തകം "സമുദായത്തിലെ ഒരു വിഭാഗത്തിന്റെ മതവിശ്വാസങ്ങളെ വ്രണപ്പെടുത്തിയതിന്" 1933-ൽ ഇന്ത്യയിലെ ബ്രിട്ടീഷ് സർക്കാർ നിരോധിച്ചു. ഇതേത്തുടർന്ന് സജ്ജാദ് സഹീറും അഹമ്മദ് അലിയും സഹസ്ഥാപകരായിരുന്ന അഖില ഭാരതീയ പ്രഗതിശിൽ ലേഖക് സംഘ് രൂപപ്പെട്ടു. 1935-ൽ ലണ്ടനിലെ അനുഭവത്തെ അടിസ്ഥാനമാക്കി അദ്ദേഹം ലണ്ടൻ കി ഏക് രാത് എന്ന പേരിൽ ഒരു നോവൽ എഴുതി. 1944-ൽ ലഖ്‌നൗവിലെയും അലഹബാദിലെയും ജയിലുകളിൽ നിന്ന് ഭാര്യക്ക് എഴുതിയ കത്തുകളുടെ ഒരു ശേഖരം നുഖുഷ്-ഇ-സിന്ദാൻ എന്ന പേരിൽ പ്രസിദ്ധീകരിച്ചു. അദ്ദേഹം, അഖില ഭാരതീയ പ്രഗതിശിൽ ലേഖക് സംഘ് പ്രസ്ഥാനത്തിന്റെ ആദ്യകാല ചരിത്രവും ഓർമ്മക്കുറിപ്പും (1956) ആയ രോശ്നൈ, ഇതിഹാസ പേർഷ്യൻ കവി ഹാഫിസിന്റെ (1956) കൃതികളിലേക്കുള്ള ഒരു വിമർശനാത്മക വീക്ഷണം ആയ ജിക്ര്-ഇ-ഹഫീസ്, ഒരു കവിതാ സമാഹാരം ആയ പിഗ്ല നീലം (1964) എന്നിവ പ്രസിദ്ധീകരിച്ചു.
കൂടാതെ സഹീർ തന്റെ കരിയറിൽ ഭാരത്, ചിംഗാരി, ക്വാമി ജംഗ്, നയാ സമാന, അവാമി ദൗർ, ഹയാത്ത് തുടങ്ങി നിരവധി പേപ്പറുകളുടെയും മാസികകളുടെയും എഡിറ്ററായി സേവനമനുഷ്ഠിച്ചു. ടാഗോറിന്റെ ഗോറ, വോൾട്ടയറുടെ കാൻഡിഡ്, ഷേക്സ്പിയറുടെ ഒഥല്ലോ എന്നിവയുടെ ഉറുദു പതിപ്പുകൾ നിർമ്മിച്ച അദ്ദേഹം ഒരു തത്സമയ വിവർത്തകൻ കൂടിയായിരുന്നു.
സ്വകാര്യ ജീവിതം
സജ്ജാദിനും ഭാര്യ റസിയ സജ്ജാദ് സഹീറിനും റഷ്യൻ സർവകലാശാലയിൽ നിന്ന് ചരിത്രത്തിൽ (പുരാതന ചരിത്രം) പിഎച്ച്ഡി നേടിയിട്ടുള്ള നസീം ഭാട്ടിയ ഉൾപ്പെടെ, നാല് പെൺമക്കളുണ്ടായിരുന്നു.
പ്രസിദ്ധീകരിച്ച രചനകൾ
സഹീറിന്റെ പ്രസിദ്ധീകരിച്ച കൃതികളിൽ ഇവ ഉൾപ്പെടുന്നു.
പുറം കണ്ണികൾ
വർഗ്ഗം:20-ആം നൂറ്റാണ്ടിലെ ഇന്ത്യൻ കവികൾ വർഗ്ഗം:20-ആം നൂറ്റാണ്ടിലെ കവികൾ വർഗ്ഗം:ലണ്ടൻ സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ഉർദു കവികൾ വർഗ്ഗം:പാകിസ്താനി എഴുത്തുകാർ വർഗ്ഗം:1973-ൽ മരിച്ചവർ വർഗ്ഗം:1904-ൽ ജനിച്ചവർ
സിബ്തെ ഹസ്സൻ
പാകിസ്ഥാനിലെ ഒരു പ്രമുഖ പണ്ഡിതനും പത്രപ്രവർത്തകനും രാഷ്ട്രീയ പ്രവർത്തകനുമായിരുന്നു സയ്യിദ് സിബ്ത്-ഇ-ഹസൻ (ഉറുദു : سید سبط حسن ) (31 ജൂലൈ 1916 - 20 ഏപ്രിൽ 1986). പാക്കിസ്ഥാനിലെ സോഷ്യലിസത്തിന്റെയും മാർക്‌സിസത്തിന്റെയും തുടക്കക്കാരിൽ ഒരാളായും അഖില ഭാരതീയ പ്രഗതിശിൽ ലേഖക് സംഘത്തിന് പിന്നിലെ ചാലക ശക്തിയായും അദ്ദേഹം കണക്കാക്കപ്പെടുന്നു.
ജീവിതം
സിബ്തെ ഹസ്സൻ 1916 ജൂലൈ 31 ന് ഇന്ത്യയിലെ ഉത്തർപ്രദേശിലെ കുശഹ, അംബരി, അസംഗഢിലാണ് ജനിച്ചത്. തന്റെ കോളേജ് പഠനകാലത്ത്, അമർനാഥ് ഝാ, ഫിറാഖ് ഗൊരഖ്‌പൂരി എന്നിവർ അദ്ദേഹത്തിന്റെ അദ്ധ്യാപകരായിരുന്നു, അവർ ഇരുവരും ഇന്ത്യയിലെ വലിയ ബുദ്ധിജീവികളും രാജ്യത്തെ മൂന്നാമത്തെ ഉയർന്ന സിവിലിയൻ ബഹുമതിയായ പത്മഭൂഷൺ നേടിയവരുമായിരുന്നു. അലിഗഡ് മുസ്ലീം യൂണിവേഴ്സിറ്റിയിൽ നിന്ന് ബിരുദം നേടിയ അദ്ദേഹം ഉപരിപഠനത്തിനായി അമേരിക്കയിലെ കൊളംബിയ യൂണിവേഴ്സിറ്റിയിൽ പോയി. 1942-ൽ സിബ്‌തേ ഹസൻ കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ ചേർന്നു. ഇന്ത്യയുടെ വിഭജനത്തിനുശേഷം, 1948-ൽ അദ്ദേഹം പാകിസ്ഥാനിലെ ലാഹോറിലേക്ക് കുടിയേറി. നയാ അദാബ്, ലൈൽ-ഒ-നെഹർ എന്നിവ ഉൾപ്പെടെയുള്ള പ്രമുഖ ജേണലുകളുടെ എഡിറ്ററായും അദ്ദേഹം സേവനമനുഷ്ഠിച്ചു. 1986 ഏപ്രിൽ 20-ന് ഇന്ത്യയിൽ നടന്ന ഒരു സമ്മേളനത്തിൽ പങ്കെടുത്ത് മടങ്ങവേ ന്യൂ ഡൽഹിയിൽ വെച്ച് ഹൃദയാഘാതം മൂലം അദ്ദേഹം മരിച്ചു. അദ്ദേഹത്തെ കറാച്ചിയിൽ അടക്കം ചെയ്തു. അദ്ദേഹത്തിന്റെ ഏറ്റവും ശ്രദ്ധേയമായ കൃതിയാണ് മൂസ സെ മാർക്സ് തക്.
കൃതികൾ
നിരവധി പതിറ്റാണ്ടുകളായി, പാക്കിസ്ഥാനിലെ ഇടതുപക്ഷ രാഷ്ട്രീയത്തിലെ പ്രവർത്തകർക്കും വിദ്യാർത്ഥികൾക്കും അടിസ്ഥാന മാർഗനിർദേശ ഗ്രന്ഥമായിരുന്നു മൂസ സെ മാർക്‌സ് തക്.
പാകിസ്ഥാൻ മെ തെഹ്‌സീബ് കാ ഇർതിഖയിൽ, ഹസ്സൻ പാകിസ്ഥാൻ ജനതയുടെ ചരിത്രത്തെക്കുറിച്ചും രാജ്യത്തിന്റെ ഭൗതികവും സാമ്പത്തികവുമായ അടിത്തറയെക്കുറിച്ചും എഴുതി. ഭരണാധികാരികളെയും രാജാക്കന്മാരെയും സ്തുതിക്കുന്ന ചരിത്രത്തിൽ നിന്ന് വ്യത്യസ്തമായിരുന്നു അത്.
അവലംബങ്ങൾ
വർഗ്ഗം:കൊളമ്പിയ സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:1916-ൽ ജനിച്ചവർ വർഗ്ഗം:1986-ൽ മരിച്ചവർ വർഗ്ഗം:പാക്കിസ്ഥാനി മാർക്സിസ്റ്റുകൾ വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ
വെല്ലോസിയേസീ
സപുഷ്പികളിൽപ്പെടുന്ന ഒരു സസ്യകുടുംബമാണ് വെല്ലോസിയേസീ (Velloziaceae). ഒരു ഏകബീജപത്ര സസ്യകുടുംബമായ ഇതിൽ ഏഴു ജീനസ്സുകളാണുള്ളത്.
ബന്ധങ്ങളും പരിണാമവും
പാണ്ഡനാലിലെ മറ്റ് അംഗങ്ങളിൽ നിന്ന് വ്യത്യസ്തമായി കുടുംബം കർശനമായ പുഷ്പഘടന കാണിക്കുന്നു. എന്നിരുന്നാലും, പുഷ്പഘടന ഇപ്പോഴും തികച്ചും വ്യത്യസ്തമാണ്. കൂടാതെ ധാരാളം സവിശേഷതകളുമുണ്ട്. അതിനാൽ രൂപാന്തര വിശകലനങ്ങൾക്ക് റിയലിസ്റ്റിക് ഫൈലോജെനെറ്റിക്കൽ ബന്ധങ്ങൾ കണ്ടെത്താനോ ഉചിതമായ ടാക്സോണമി കണ്ടെത്താനോ കഴിയില്ല. ഭ്രൂണവികസനം കുടുംബത്തെ അമറില്ലിഡുകളിൽ ഉൾപ്പെടുത്തുന്നു, അണ്ഡാശയത്തിന്റെ ഘടന അതിനെ ഹൈപ്പോക്സിഡേസിക്ക് സമീപം നിർത്തുന്നു.
അവലംബം
വർഗ്ഗം:സസ്യകുടുംബങ്ങൾ വർഗ്ഗം:വെല്ലോസിയേസീ
പുലിക്കുന്ന്
250ബിന്ദു|right|thumb|പുലിക്കുന്നിൽ സ്ഥിതി ചെയ്യുന്ന [[കാസർഗോഡ് നഗരസഭാ കാര്യാലയം]] കാസർഗോഡ് നഗരഹൃദയത്തിലെ ഒരു പ്രദേശമാണ് പുലിക്കുന്ന്.
അവലംബം
വർഗ്ഗം:കാസർഗോഡ് ജില്ല
മണ്ക്യല സ്തൂപം
പാക്കിസ്ഥാനിലെ പഞ്ചാബ് പ്രവിശ്യയിലെ ടോപ് മണ്ക്യല ഗ്രാമത്തിനടുത്തുള്ള രണ്ടാം നൂറ്റാണ്ടിലെ ബുദ്ധ സ്തൂപമാണ് മണ്ക്യല സ്തൂപം (مانكياله اسٹوپ). 128-151 കാലഘട്ടത്തിൽ കനിഷ്കയുടെ ഭരണകാലത്താണ് ഈ സ്തൂപം പണിതതെന്ന് പറയപ്പെടുന്നു.
സ്ഥാനം
സാഗ്രിയുടെ സ്ഥലനാമത്തിനടുത്തുള്ള ടോപ് മണ്ക്യല ഗ്രാമത്തിലാണ് മണ്ക്യല സ്തൂപം സ്ഥിതിചെയ്യുന്നത്. സാഹിബ് ധാമിയാൽ ഗ്രാമത്തിന് സമീപമാണിത്. ഇസ്ലാമാബാദിൽ നിന്ന് 36 കിലോമീറ്റർ തെക്കുകിഴക്കും റാവൽപിണ്ടി നഗരത്തിന് സമീപവുമാണ് ഇത്. അടുത്തുള്ള ചരിത്രപരമായ റാവത്ത് കോട്ടയിൽ നിന്ന് ഈ സ്തൂപം കാണാം.
പ്രാധാന്യം
ജാതക കഥകൾ അനുസരിച്ച് ബുദ്ധന്റെ മുൻ അവതാരമായ സത്വ രാജകുമാരൻ വിശന്ന ഏഴു കടുവക്കുട്ടികൾക്കായി അദ്ദേഹത്തിന്റെ ശരീരഭാഗങ്ങളിൽ ചിലത് അല്ലെങ്കിൽ ശരീരം മുഴുവൻ ബലിയർപ്പിക്കുകയുണ്ടായി. ഇതിനെ അനുസ്മരിപ്പിക്കുന്നതിനാണ് ഈ സ്തൂപം നിർമ്മിച്ചത്.
ബ്രിട്ടീഷ് കൊളോണിയൽ കാലഘട്ടത്തിൽ സ്തൂപത്തിൽ നിന്നുള്ള അവശിഷ്ടങ്ങൾ ഖനനം ചെയ്തു. അവ ഇപ്പോൾ ബ്രിട്ടീഷ് മ്യൂസിയത്തിൽ പ്രദർശിപ്പിച്ചിരിക്കുന്നു.
അവലംബം
വർഗ്ഗം:ഇന്ത്യൻ ഫോൿലോർ
ഇക്കബാന
നിരുക്തം
ഇക്കബാന എന്ന വാക്ക് ജാപ്പനീസ്  ഭാഷയിലെ ഇകെരു(ജീവൻ നിലനിർത്തുക, പൂക്കൾ അലങ്കരിക്കുക ) , ഹന (പൂവു) എന്ന വാക്കുകളിൽ നിന്നും  ഉത്ഭവിച്ചതാണു. വർഗ്ഗം:ജപ്പാനിലെ കലകൾ വർഗ്ഗം:അലങ്കാരങ്ങൾ (സൗന്ദര്യശാസ്ത്രം)
എസ്. ശ്രീനിവാസ അയ്യങ്കാർ
ശേഷാദ്രി ശ്രീനിവാസ് അയ്യങ്കർ (തമിഴ്: சேஷாத்திரி ஸ்ரீநிவாச ஐயங்கார்) (11 സെപ്റ്റംബർ 1874 - 19 മെയ് 1941) അഥവാ ശ്രീനിവാസ അയ്യങ്കർ (സെപ്തംബർ 11, 1874 - 19 മേയ് 1941) ഇൻഡ്യൻ നാഷണൽ കോൺഗ്രസ്സിന്റെ സ്വാതന്ത്ര്യസമര സേനാനിയും രാഷ്ട്രീയ നേതാവുമായിരുന്നു. 1916 മുതൽ 1920 വരെ മദ്രാസ് പ്രസിഡൻസിയുടെ അഡ്വക്കേറ്റ് ജനറലായിരുന്നു അയ്യങ്കർ. 1912 മുതൽ 1920 വരെ മദ്രാസ് പ്രസിഡൻസിയിലെ നിയമ അംഗവും 1916 മുതൽ 1920 വരെ ബാർ കൗൺസിൽ അംഗവുമായിരുന്നു. 1923 മുതൽ 1930 വരെ സ്വരാജ് പാർട്ടി പ്രസിഡന്റുമായിരുന്നു. ശ്രീനിവാസ അയ്യങ്കാർ പ്രശസ്ത വക്കീലും ആദ്യ ഇൻഡ്യൻ അഡ്വക്കേറ്റ് ജനറൽ ഓഫ് മദ്രാസ് സർ വെംബൗകം ഭശ്യാം അയ്യങ്കറിന്റെ മരുമകനുമായിരുന്നു. അയ്യങ്കർ പിന്തുടരുന്നവർ അദ്ദേഹത്തെ ലയൺ ഓഫ് ദ സൗത്ത് എന്നു വിളിച്ചു.
ആദ്യകാലം
ശ്രീനിവാസ അയ്യങ്കാർ 1874 സെപ്തംബർ 11 ന് രാമനാഥപുരം ജില്ലയിലെ പ്രമുഖ ഭൂവുടമയായ ശേഷാദ്രി അയ്യങ്കാർക്ക് ജനിച്ചു. മദ്രാസ്പ്രസിഡൻസിയിലെ യാഥാസ്ഥിതിക വൈഷ്ണവ ബ്രാഹ്മണരായിരുന്നു അദ്ദേഹത്തിന്റെ മാതാപിതാക്കൾ. ശ്രീനിവാസ അയ്യങ്കാർ മധുരയിലെ വിദ്യാഭ്യാസത്തിനുശേഷം മദ്രാസിലെ പ്രസിഡൻസി കോളേജിൽ നിന്ന് ബിരുദം നേടി. അദ്ദേഹത്തിന്റെ പ്രാഥമിക വിദ്യാഭ്യാസം തമിഴ് ഭാഷയിലായിരുന്നു.
ജീവചരിത്രങ്ങൾ
വർഗ്ഗം:1941-ൽ മരിച്ചവർ വർഗ്ഗം:1874-ൽ ജനിച്ചവർ വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
എം. രംഗറാവു
പ്രധാനമായും കന്നഡ സിനിമാ മേഖലയിൽ പ്രവർത്തിച്ചിരുന്ന ഒരു പ്രമുഖ ഇന്ത്യൻ സംഗീതജ്ഞനായിരുന്നു '''എം. രംഗ റാവു''' (ജീവിതകാലം: 15 ഒക്ടോബർ 1932 - 1990 ഓഗസ്റ്റ് 3). ക്ലാസിക്കൽ രചനകൾക്കും സംഗീത രംഗത്തും അദ്ദേഹം വളരെ പ്രശസ്തനായിരുന്നു.
ജീവചരിത്രം
1932 ഒക്ടോബർ 15-ന് ആന്ധ്രാപ്രദേശിലെ ഒരു ചെറിയ ഗ്രാമത്തിലായിരുന്നു രംഗറാവുവിൻറെ ജനനം. വളരെ ചെറുപ്പത്തിൽത്തന്നെ രംഗറാവു വീണ വായിക്കാൻ അഭ്യസിച്ചു. അമ്മ രംഗമ്മയായിരുന്നു അദ്ദേഹത്തിന് ഇക്കാര്യത്തിൽ പ്രചോദനമായത്. ഡിപ്ലോമ ഇൻ മെക്കാനിക്കൽ എഞ്ചിനീയറിംഗ് ശാഖയിൽ ബിരുദം നേടി.
കുടുംബം
രംഗറാവു ശ്യാമള ദേവിയെയാണ് വിവാഹം കഴിച്ചത്. അവർക്ക് 2 ആൺമക്കളും (എം. മഹങ്കലി റാവു, എം രാമകൃഷ്ണ റാവു) 2 പെൺമക്കളുമുണ്ട് (സത്യ വാണി & നാഗ ലക്ഷ്മി). ഭർത്താവ് മരണമടഞ്ഞ് അഞ്ച് മാസത്തിന് ശേഷം 1991-ലെ റിപ്പബ്ലിക് ദിനത്തിൽ ഭാര്യ ശ്യാമളയും അന്തരിച്ചു.
ഔദ്യോഗികജീവിതം
സ്വർഗ്ഗസീമ (1945), യോഗി വേമന (1947) എന്നീ ചിത്രങ്ങളിലെ ചെറിയ വേഷങ്ങളിലൂടെയാണ് റാവു ചലച്ചിത്രമേഖലയിൽ അരങ്ങേറ്റം കുറിക്കുന്നത്. 1946-ൽ പുറത്തിറങ്ങിയ ത്യാഗയ്യ എന്ന സിനിമയിൽ വീണ വാദകനായി വേഷമിട്ടു. 1967-ൽ നക്കറെ അഡെ സ്വർഗ എന്ന സിനിമയിലൂടെ ഒരു സമ്പൂർണ്ണ സംഗീതസംവിധായകനായി അദ്ദേഹം കന്നഡ ചലച്ചിത്രമേഖലയിൽ പ്രവേശിച്ചു. എസ്പി ബാലസുബ്രഹ്മണ്യത്തിന്റെ തുടക്കവും ഇദ്ദേഹത്തിലൂടെയായിരുന്നു. മുതിർന്ന ഗായിക പി. സുശീലയ്ക്കൊപ്പം യുഗ്മഗാനം ആലപിച്ചാണ് രംഗറാവു (ബന്ധു) ബാലസുബ്രഹ്മണ്യത്തെ കന്നഡ ചിത്രങ്ങൾക്ക് പരിചയപ്പെടുത്തിയത്.
കന്നഡയിൽ നിരവധി ഗാനങ്ങൾ രചിച്ചതിനൊപ്പം തെലുങ്ക്, തമിഴ്, മലയാളം ഭാഷകളിലും അദ്ദേഹം ഏതാനും ഗാനങ്ങൾ രചിച്ചു. അവയിൽ മിക്കതും അദ്ദേഹത്തിന്റെ കന്നഡ ഗാനങ്ങളുടെ മൊഴിമാറ്റമായിരുന്നു. മലയാളത്തിൽ ആറു സിനിമകൾക്കാണ് ആദേഹം സംഗീതം നൽകിയത്.
മരണം
1990 ഓഗസ്റ്റ് 2 ന് 58 വയസ്സുള്ള രംഗ റാവു കാൻസർ ബാധിച്ച് മരിച്ചു. ബെംഗളൂരുവിലെ ശ്മശാനത്തിൽ മൃതദേഹം സംസ്കരിച്ചു. അദ്ദേഹത്തിനും ഭാര്യക്കും അവരുടെ നാല് മക്കളും മരുമക്കളും പേരക്കുട്ടികളുമുണ്ട്.
അവലംബം
വർഗ്ഗം:1991-ൽ മരിച്ചവർ വർഗ്ഗം:1932-ൽ ജനിച്ചവർ വർഗ്ഗം:സംഗീതജ്ഞർ വർഗ്ഗം:മലയാളചലച്ചിത്രസംഗീതസംവിധായകർ വർഗ്ഗം:ഒക്ടോബർ 15-ന് ജനിച്ചവർ വർഗ്ഗം:ഓഗസ്റ്റ് 3-ന് മരിച്ചവർ വർഗ്ഗം:ആന്ധ്രാപ്രദേശിൽ നിന്നുള്ളവർ വർഗ്ഗം:Pages with unreviewed translations
ഹിമപ്പരപ്പൻ
ഒരു തുള്ളൻ ചിത്രശലഭമാണ് ഹിമപ്പരപ്പൻ (Suffused Snow flat). Tagiades gana എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
ആന്തമാൻ നിക്കോബാർ ദ്വീപുകൾ, ആസാം, ഗോവ, കർണ്ണാടക, മഹാരാഷ്ട്ര, മേഘാലയ, പശ്ചിമ ബംഗാൾ കേരളം എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ജനുവരി ,മാർച്ച്, ഏപ്രിൽ, ആഗസ്ത്-ഡിസംബർ  മാസങ്ങളിലാണ് ഇവയെ കാണാറുള്ളത്.
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ
സോഫിയുടെ ലോകം
നോർവീജിയൻ എഴുത്തുകാരനായ ജോസ്റ്റൈൻ ഗോഡറിന്റെ പ്രശസ്തകൃതിയാണ് സോഫീസ് വേൾഡ്.വിവർത്തനത്തിനുള്ള കേന്ദ്രസാഹിത്ത്യ അക്കാദമി ജേതാവ് കൂടെയായ കെ.ബി. പ്രസന്നകുമാർ ഈ കൃതി സോഫിയുടെ ലോകം എന്ന പേരിൽ മലയാളത്തിലേക്ക് മൊഴിമാറ്റം ചെയ്തിട്ടുണ്ട്.
1991ൽ നോർവീജിയൻ ഭാഷയിലാണ് ഗാർഡർ സോഫിയുടെ ലോകം എഴുതുന്നത്. വൈകാതെ നോർവെയിൽ വൻ ജനപ്രീതി നേടിയ പുസ്തകം പിന്നീട് 53ഓളം ഭാഷകളിലേക്ക് മൊഴിമാറ്റം ചെയ്യപ്പെട്ടിട്ടുണ്ട്. ഏതാണ്ട് 35ലക്ഷത്തോളം കോപ്പികൾ ഇതുവരെ വിറ്റഴിക്കപ്പെട്ടു.നോർവെയ്ക്കു പുറത്ത് ഒരു നോർവീജിയൻ ഗ്രന്ന്ഥത്തിന്റെ ഏറ്റവും വലിയ വിജയങ്ങളിൽ ഒന്നാണിത് എന്ന് കരുതപ്പെടുന്നു.1995ലാണ് ആദ്യ ഇംഗ്ലീഷ് പരിഭാഷ പുറത്തുവന്നത്.
1994ൽ ഈ പുസ്തകത്തിന് ജെർമൻ യൂത്ത് ലിറ്ററേച്ചർ പുരസ്കാരം (Deutscher Jugendliteraturpreis) ലഭിച്ചു.സോഫീസ് വേൾഡ്നെ ആസ്പദമാക്കി സിനിമകളും കമ്പ്യൂട്ടർ ഗെയിമുകളും പുറത്തുവന്നിട്ടുണ്ട്.
കഥാസാരം
14 വയസ്സുകാരിയായ സോഫി അമുണ്ട്സൻ നോർവെയിലെ ഒരു ഗ്രാമത്തിലാണ് താമസിക്കുന്നത്.അവളുടേ അച്ഛൻ ഒരു പെട്രോളിയം ടാങ്കറിലെ ക്യാപ്റ്റന്നാണ്. അദ്ദേഹം മിക്കപ്പോഴും വിദേശത്തായിരിക്കും.സോഫിയുടെ വീട്ടിൽ അമ്മയും ഷേർഖാൻ എന്ന പൂച്ചയും പിന്നെ ഒരു സ്വർണമത്സ്യവും ഒരു ആമയും രണ്ട് തത്തകളുമുണ്ട്.
അങ്ങനെയിരിക്കെ സോഫിക്ക് രണ്ട് അജ്ഞാതസന്ദെശങ്ങൾ ലഭിക്കുന്നതോടെയാണ് കഥ ആരംഭിക്കുന്നത്.'ആരാണ് നീ?', 'എവിടെ നിന്നാണ് ഇതെല്ലാം ഉണ്ടായത്?' എന്നതായിരുന്നു ആ സന്ദേശം.
വർഗ്ഗം:ബാലസാഹിത്യകൃതികൾ
രണ്ടത്താണി
കേരളത്തിലെ മലപ്പുറം ജില്ലയിലെ ഒരു ഗ്രാമമാണ് രണ്ടത്താണി. ഈ പ്രദേശത്തുകൂടി ദേശീയപാത പതിനേഴ് കടന്നു പോകുന്നു. തൊട്ടടുത്ത പട്ടണങ്ങൾ കോട്ടക്കൽ, പുത്തനത്താണി എന്നിവയാണ്. തിരൂർ റെയിൽവേസ്റ്റേഷനിൽ നിന്നും ഏകദേശം പതിമൂന്നു കിലോമീറ്ററും കുറ്റിപ്പുറത്തു നിന്ന് ഇരുപത്തിരണ്ടു കിലോമീറ്ററും ദൂരമുണ്ട്. കരിപ്പൂർ ആണ് അടുത്തുള്ള വിമാനത്താവളം.കല്പകഞ്ചേരി, മാറാക്കര, എന്നീ പഞ്ചായത്തുകളാണ് മുഖ്യമായും ഈ ഗ്രാമത്തെ ഭാഗിക്കുന്നതെങ്കിലും എടരിക്കോട്, ആതവനാട്, കോട്ടക്കൽ എന്നീ പഞ്ചായത്തുകളും രണ്ടത്താണിയുടെ ഭാഗങ്ങളാണ്. വടക്ക് പാലത്തറ വരെയും തെക്ക്  വരെയും  ഈ ഗ്രാമത്തിന്റെ പേരില് അറിയപ്പെടുന്നു. ധാരാളം മുസ്ലിം പള്ളികളും ഒരു ഗവണ്മെന്റ് വിദ്യാലയവും ഓകെ ഉസ്താദ് ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് റിസേർച്ച് സെൻ്റർ, ജാമിഅ നുസ്രത്തുൽ ഇസ്ലാം, ഇർഷാദുൽ അനാം മദ്രസ്സ, നുസ്രത്ത് സ്കൂൾ, റഹ്മാനി സ്കൂൾ എന്നിവയും   ഇവിടെ സ്ഥിതി ചെയ്യുന്നു.പഴയകാലത്ത് കോട്ടക്കൽ, കല്പകഞ്ചേരി ചന്തകൾക്ക് പോകുന്ന  വഴിയാത്രക്കാർക്ക് തലച്ചുമടുകൾ  ഇറക്കി വെക്കാനും വിശ്രമിക്കാനും വേണ്ടി രണ്ടു അത്താണികൾ ഉണ്ടായിരുന്നതാണ് ഈ ഗ്രാമത്തിനു  പ്രസ്തുത  നാമം വരാനുള്ള കാരണം.
അതിരുമട
ദേശീയപാത പതിനേഴ് അതിരുമടയെ രണ്ടായി ഭാഗിച്ചു പോകുന്നു. പ്രധാനമായും കല്പകഞ്ചേരി ആതവനാട് പഞ്ചായത്തുകളിൽ ഉൾപ്പെടുന്നുവെങ്കിലും. മാറാക്കര പഞ്ചായത്തും അതിരുമടയുടെ ഭാഗമായി വരുന്നു. ഈ പ്രദേശത്തെ ദേശീയപാത പതിനേഴിനു താഴെക്കൂടി ഒരു ഗുഹ (മട) കടന്നുപോകുന്നുണ്ടായിരുന്നു. ഒരു സ്വകാര്യവ്യക്തിയുടെ പറമ്പിലായിരുന്നു ഗുഹാമുഖം. ഗുഹയെ കുറിച്ച് പല കഥകൾ പ്രചരിച്ചിരുന്നു. ഏതാനും വർഷങ്ങൾക്കു മുൻപ് സന്ദർശകരുടെ ശല്യം മൂലം സ്വകാര്യവ്യക്തി ഈ ഗുഹാമുഖം മണ്ണിട്ടു മൂടിക്കളഞ്ഞു. ഗുഹ എന്നർത്ഥം വരുന്ന മട പറമ്പിന്റെ അതിരിൽ വന്നതുകൊണ്ടാണ് അതിരുമടക്ക് പ്രസ്തുത നാമം വരാനുള്ള കാരണം.
അമ്പനാടൻ മലനിരകൾ
കൊല്ലം ജില്ലയിലെ പുനലൂരിൽ നിന്ന് ഏകദേശം 40 കിലോമീറ്റർ അകലെയാണ് അമ്പനാടൻ മലനിരകൾ സ്ഥിതിചെയ്യുന്നത്. മൂന്നാറിനെ വെല്ലുന്ന പ്രകൃതിഭംഗിയും തണുപ്പുമുള്ള മലനിരകളാണിത്. ട്രാവൻകൂർ റബ്ബർ ആൻഡ്‌ ടീ ലിമിറ്റഡിൻറെ അധീനതയിലാണ് ഇപ്പോൾ ഇവിടം. കൊല്ലം ജില്ലയിലെ ഏക തേയിലമേഖലയാണിത്.
പ്രത്യേകതകൾ
കിഴക്ക് കോട്ടകെട്ടിയ പോലെ സഹ്യപർവ്വതം, ഒരു വശത്ത് അച്ചൻകോവിൽകാട്, മൂന്നു കുളങ്ങൾ, വ്യൂപോയിന്റുകൾ, കുടമുട്ടി വെള്ളച്ചാട്ടം, പെഡൽബോട്ടിങ്, 1920-കളിൽബ്രിട്ടീഷ്‌കാർ പണിത ബംഗ്ലാവുകൾ ഇപ്പോഴും ഇവിടെ കേടുപാടുകൾ കൂടാതെ ഉണ്ട്. ജാതിക്ക ഓറഞ്ച്,സപ്പോട്ട എന്നീ മരങ്ങളാണ് ഇവിടുത്തെ തേയിലചെടിയുടെ കൂട്ടുമരങ്ങൾ. സസ്യസമ്പത്ത് നിറഞ്ഞ ഇവിടുത്തെ വെള്ളചാട്ടത്തിൽ കുളിക്കാനും, ട്രക്കിങ്ങിനുമുള്ള സൗകര്യമുണ്ട്. ബ്രിട്ടീഷുകാരുടെ കാലത്ത് സ്ഥാപിച്ച അമ്പനാട് എസ്റ്റേറ്റിൽ അന്നത്തെ തേയില ഫാക്ടറി ഇപ്പോഴുമുണ്ട്. ബ്രിട്ടീഷ് മെഷിനറി തന്നെ ഇപ്പോഴും.
അവലംബം
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
ആയുഷ് മന്ത്രാലയം
ലഘുചിത്രം|ആയുഷ് മന്ത്രാലയത്തിന്റെ മുദ്ര ആയുഷ് മന്ത്രാലയം ( The Ministry of AYUSH) കേന്ദ്ര സർക്കാറിന് കീഴിൽ രൂപം കൊണ്ട് വ്യത്യസ്ത ആരോഗ്യ മേഖലകളെ സംയോജിപ്പിച്ചുള്ള മന്ത്രാലയമായ ആയുഷ് 2014 നവംബർ 9 നാണ് നിലവിൽ വന്നത്.
The Department of Ayurveda,(A) Yoga and Naturopathy, (Y)Unani(U), Siddha(S) and Homoeopathy(H), എന്നീ അഞ്ച് വിഭാഗങ്ങളുടെ പേരിന്റെ ആദ്യാക്ഷരം ഉപയോഗിച്ചെഴുതിയ ചുരുക്കെഴുത്താണ് ആയുഷ്. (AYUSH) ഈ മേഖലകളിലുള്ള പഠന-ഗവേഷണങ്ങളെ വികസിപ്പിക്കുക എന്ന ലക്ഷ്യത്തോടെയാണ് ഈ പദ്ധതി നിലവിൽ വന്നത്.ഈ അഞ്ച് മേഖല കൂടാതെയുള്ള ഇതര സമാന്തര വൈദ്യശാസ്ത്രമേഖലകളും ഈ വകുപ്പിന് കീഴിലാണ് വരുന്നത്.1995 മാർച്ചിൽ ഇ വകുപ്പ്  Department of Indian Systems of Medicine and Homoeopathy (ISM&H) എന്ന് പേരിൽ നിലവിലുണ്ടായിരുന്നു. 2003 മാർച്ചിൽ പുതിയ പേര് സ്വീകരിച്ചു. ആരോഗ്യ-കുടുംബക്ഷേമ മന്ത്രാലയത്തിന് കീഴിലായിരുന്നു അന്ന് ഈ വകുപ്പ് പ്രവർത്തിച്ചിരുന്നത്. ഭാരതീയ ജനതാപാർട്ടിയുടെ തെരഞ്ഞെടുപ്പ് പത്രികയിൽ ഇതിനെ പരിപോഷിപ്പിക്കാൻ പിന്തുണക്കാനും പൊതു നിക്ഷേപം വർദ്ധിപ്പിക്കുമെന്ന് പ്രഖ്യാപിച്ചിരുന്നു.
ആയുഷ് എന്ന വാക്ക് ഒരേ സമയം സംസ്കൃതത്തിൽ ജീവൻ എന്ന അർഥം ലഭിക്കുന്ന ഒരു വാക്കുകൂടിയാണ്.
സമിതികൾ
ആയുഷ് വകുപ്പിന് കീഴിന്റെ നിയന്ത്രണത്തിലുള്ള സമിതികൾ:
ഗവേഷണ കേന്ദ്രങ്ങൾ: ദേശീയ സ്ഥാപനങ്ങൾ (Education in Indian Medicine): പ്രൊഫഷണൽ കൗൺസിലുകൾ
അവലംബം
വർഗ്ഗം:ആയുർവേദം വർഗ്ഗം:ഭാരതസർക്കാരിന്റെ മന്ത്രാലയങ്ങൾ
ജോൺ വെബ്‌സ്റ്റർ ബ്രൈഡ്
മാഞ്ചസ്റ്ററിലെ സെന്റ് മേരീസ് ആശുപത്രിയിലെ കൺസൾട്ടന്റ് സർജനും, മാഞ്ചസ്റ്ററിലെ സ്ത്രീകൾക്കും കുട്ടികൾക്കുമുള്ള നോർത്തേൺ ഹോസ്പിറ്റലിലെ ഗൈനക്കോളജിക്കൽ സർജനും, മാഞ്ചസ്റ്റർ യൂണിവേഴ്‌സിറ്റിയിലെ ഒബ്‌സ്റ്റെട്രിക്‌സ് ആൻഡ് ഗൈനക്കോളജിയിലെ അധ്യാപകനുമായിരുന്നു ജോൺ വെബ്‌സ്റ്റർ ബ്രൈഡ് (1884-1963).
കരിയർ
ഒന്നാം ലോകമഹായുദ്ധസമയത്ത്, ഗാലിപ്പോളി, സമീപ കിഴക്ക്, ഫ്രാൻസ് എന്നിവിടങ്ങളിൽ റോയൽ ആർമി മെഡിക്കൽ കോർപ്സിന്റെ ഉദ്യോഗസ്ഥനായി അദ്ദേഹം സേവനമനുഷ്ഠിച്ചു.
അവലംബം
വർഗ്ഗം:1884-ൽ ജനിച്ചവർ വർഗ്ഗം:1963-ൽ മരിച്ചവർ
ഫ്ലോറൻസ് വൈൽ
ഫ്ലോറൻസ് വൈൽ (നവംബർ14, 1881 – 1968) അമേരിക്കൻ-കനേഡിയൻ ശില്പിയും ഡിസൈനറും കവിയിത്രിയുമായിരുന്നു. വൈൽ കാനഡയിലെ ടോറോണ്ടോയിൽ താമസിച്ചുകൊണ്ട് പങ്കാളിയായ ഫ്രാൻസിസ് ലോറിംഗിനോടൊപ്പമാണ് പ്രവർത്തിച്ചിരുന്നത്. സ്കൾപ്ചേർസ് സൊസൈറ്റി ഓഫ് കാനഡ എന്ന സ്ഥാപനത്തിന്റെ സഹസ്ഥാപകരിലൊരാളും പ്രസിഡന്റുമായിരുന്നു. ആൽഫ്രെഡ് ലാലിബെർട്ടെ, എലിസബത്ത് വിൻ വുഡ്, വുഡിന്റെ അദ്ധ്യാപകൻ ഇമ്മാനുവൽ ഹാൻ, വുഡിന്റെ ഭർത്താവ് ഹെൻറി ഹെബെർട്ട് എന്നിവരോടൊപ്പം ഒന്നിച്ചുചേർന്നാണ് ഫ്ലോറൻസ് വൈൽ സ്കൾപ്ചേർസ് സൊസൈറ്റി ഓഫ് കാനഡ സ്ഥാപിച്ചത്. റോയൽ കനേഡിയൻ അക്കാദമി ഓഫ് ആർട്‌സിൽ പൂർണ്ണ അംഗമായ ആദ്യത്തെ വനിതാ ശില്പിയായിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:കനേഡിയൻ ശിൽപികൾ വർഗ്ഗം:1881-ൽ ജനിച്ചവർ വർഗ്ഗം:1968-ൽ മരിച്ചവർ
സഹ്യാദ്രി ചിന്നൻ
ഒരു തുള്ളൻ ചിത്രശലഭമാണ് സഹ്യാദ്രി ചിന്നൻ (Sahyadri Dartlet). Oriens concinna എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
കർണ്ണാടക നിന്നും ഇവയെ കണ്ടെത്തിയിട്ടുണ്ട്. നവംബർ  മാസങ്ങളിലാണ് ഇവയെ കാണാറുള്ളത്.
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ
ജോസ്റ്റൈൻ ഗോഡർ
ഒരു നോർവീജിയൻ എഴുത്തുകാരനും ബുദ്ധിജീവിയുമാണ് ജോസ്റ്റൈൻ ഗോഡർ. ഏതാനും നോവലുകളും ചെറുകഥകളും ബാലസാഹിത്യ കൃതികളും രചിച്ചിട്ടുണ്ട്.കഥകൾക്കുള്ളിൽ കഥ പറയുന്ന രീതി അദ്ദേഹത്തിന്റെ സവിശേഷതയാണ്.
അദ്ദേഹത്തിന്റെ പ്രശസ്ത കൃതിയാണ് സോഫിയുടെ ലോകം. മലയാളമടക്കം 53ഓളം ഭാഷകളിലേക്ക് ഈ കൃതി മൊഴിമാറ്റം ചെയ്തിട്ടുണ്ട്.ലോകമെങ്ങും നാല്പതുലക്ഷത്തോളം കോപ്പികൾ വിറ്റഴിയപ്പെട്ടിട്ടുള്ള സോഫിയുടെ ലോകം നോർവീജിയൻ ഭാഷയിലെ ഏറ്റവും പ്രചാരമുള്ള കൃതികളിൽ ഒന്നാണ്.
അവലംബം
വർഗ്ഗം:യൂറോപ്യൻ സാഹിത്യകാരന്മാർ വർഗ്ഗം:ബാലസാഹിത്യകാരന്മാർ
ജൊനിറ്റ ഗാന്ധി
ജൊനിത ഗാന്ധി ഒരു ഇൻഡോ-കനേഡിയൻ ഗായികയാണ്. ഹിന്ദി, ഇംഗ്ലീഷ്, തമിഴ്, ഗുജറാത്തി, മറാത്തി, തെലുങ്ക്, പഞ്ചാബി സിനിമകളിൽ പാടുന്നു.
ജീവിതരേഖ
ജോനിത ഗാന്ധി ന്യൂഡൽഹിയിൽ ജനിച്ചു. അവർക്ക് ഏതാനും മാസങ്ങൾ മാത്രം പ്രായമായപ്പോൾ കുടുംബത്തോടൊപ്പം കാനഡയിലേക്ക് പറിച്ചുനടപ്പെട്ടു. കാനഡയിലെ ടൊറന്റോയിലും ബ്രാംപ്ടണിലുമായാണ് വളർന്നത്. ഹോബിയെന്ന നിലയിൽ സംഗീത്തെ ഇഷ്ടപ്പെട്ടിരുന്ന ഒരു പ്രൊഫഷണൽ ഇലക്ട്രോണിക് എഞ്ചിനിയറായിരുന്ന പിതാവ് തന്റെ മകളുടെ സംഗീതത്തിലുള്ള അഭിരുചി തിരിച്ചറിയുകയും അവരെ പാടാൻ പ്രോത്സാഹിപ്പിക്കുകയും ചെയ്തിരുന്നു.
References
വർഗ്ഗം:1989-ൽ ജനിച്ചവർ വർഗ്ഗം:തെലുഗു ചലച്ചിത്രപിന്നണിഗായകർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:ഹിന്ദി ചലച്ചിത്രപിന്നണിഗായകർ
തായിൽ ജോൺ ചെറിയാൻ
ഇന്ത്യയിലെ കേരളത്തിൽ നിന്നുള്ള മലയാളി കാർഡിയോ തൊറാസിക് സർജനായിരുന്നു ടിജെസി എന്നറിയപ്പെടുന്ന തായിൽ ജോൺ ചെറിയാൻ. സാമൂഹ്യ പ്രതിബദ്ധതയ്ക്കും അനുകമ്പാപൂർവമായ സമീപനത്തിനും പേരുകേട്ട വ്യക്തിത്വമായിരുന്നു. 1972 ൽ അദ്ദേഹത്തിന് പദ്മശ്രീ നൽകി, പിന്നീട് 1992 ൽ, വൈദ്യശാസ്ത്രരംഗത്തെ സേവനങ്ങൾക്ക് ഏറ്റവും ഉയർന്ന മൂന്നാമത്തെ സിവിലിയൻ അവാർഡായ പത്മഭൂഷൺ നൽകി ഇന്ത്യൻ സർക്കാർ അദ്ദേഹത്തെ ആദരിച്ചു.
അവിവാഹിതനായിരുന്ന തായിൽ ജോൺ ചെറിയാൻ 2006 മാർച്ച് 6 ന് 85 ആം വയസ്സിൽ ചെന്നൈയിൽ വച്ച് അന്തരിച്ചു. തന്റെ അപ്പാർട്ട്മെന്റ് കെട്ടിടത്തിന്റെ ടെറസിൽ നിന്ന് വീണതിനെ തുടർന്നാണ് മരണം. പരിക്കേറ്റു. അടുത്ത ദിവസം ചെന്നൈ സെന്റ് ജോർജ്ജ് കത്തീഡ്രൽ സെമിത്തേരിയിൽ അദ്ദേഹത്തെ സംസ്കരിച്ചു.
അവാർഡുകളും അംഗീകാരങ്ങളും
സത്യസായി ബാബ മരതകം പതിച്ച മോതിരം നൽകിയിരുന്നതും ബഹുമതിയായി ഇദ്ദേഹം കരുതിയിരുന്നു
പുറംകണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ വർഗ്ഗം:2006-ൽ മരിച്ചവർ വർഗ്ഗം:1920-ൽ ജനിച്ചവർ